text:
Isomo ryo mu gitabo cya mbere cy’Abamakabe 6,1-13
Icyo gihe ariko Antiyokusi yazengurukaga intara zo mu majyaruguru. Aza kumenya ko mu Buperisi hari umugi witwa Elimayi wabaye icyamamare kubera ubukire bwawo, feza yawo na zahabu yawo, ukagira n’ingoro ikize cyane, irimo ibikoresho by’intambara bicuze muri zahabu, imyambaro y’ibyuma n’intwaro byahasizwe na Alegisanderi mwene Filipo, umwami wa Masedoniya, wabaye umwami wa mbere w’Abagereki. Aza rero kugerageza gufata uwo mugi kugira ngo awusahure, ariko ntibyashoboka, kuko abaturage bawo bari babimenye. Bafata intwaro baramurwanya, atsinzwe arahunga, arahava asubira i Babiloni n’ikimwaro cyinshi.
Akiri mu Buperisi, baza kumumenyesha ko ingabo zari zateye muri Yudeya zatsinzwe, kandi ko na Liziya ubwe, n’ubwo yari yajyanye n’igitero gikomeye, yatsinzwe, akaba yarahunze Abayahudi bari indatsimburwa kubera intwaro zabo, ubwinshi bw’ibyo bitwaje, n’ibyo banyaze amahanga batsinze. Anamenya ko batembagaje rya shyano ry’ikigirwamana yari yarubatse ku rutambiro rw’i Yeruzalemu, ahantu habo hatagatifu bahakikiza inkike nka mbere, kimwe na Betishuri, umwe mu migi yabo. Umwami ngo yumve iyo nkuru akubitwa n’inkuba, arasuhererwa bikomeye maze yiroha ku buriri bwe, arembeshwa n’agahinda kuko ibyabaye byose bitagenze uko yabyifuzaga. Aho ahamara iminsi myinshi kuko buri kanya yabaga yazikamye. Abonye ko agiye gupfa, atumiza incuti ze zose maze arazibwira ati «Amaso yanjye ntagitora agatotsi, n’umutima wanjye washenguwe n’ishavu. Ubwanjye naribwiye nti ‘Nk’uyu mubabaro wose mfite n’aka gahinda nazikamyemo, bituruka ku ki? Ukuntu nagwaga neza kandi ngakundwa, igihe nari ngifite amaboko!’ Ariko ubu ngubu, ni bwo nibutse ibibi byose nakoreye i Yeruzalemu, igihe nsahuye ibikoresho byose bya feza n’ibya zahabu byari bihari, nkohereza abajya gutsemba nta mpamvu abaturage bo muri Yudeya. Ndahamya rero ko ibyo bibi nakoze ari byo binteje ibi byago, nkaba ndinze gupfana agahinda mu gihugu cy’amahanga!»
Zaburi ya 9A,2-3, 4.6, 16.19
Uhoraho, ndagushimira n’umutima wanjye wose,
ndamamaza ibigwi byawe byose.
Umpaye kubyina kubera ibyishimo,
ndaririmba izina ryawe, wowe Musumbabyose.
Ndabona abanzi banjye bihinda bahunga,
bakadandabirana, bakarimbukira imbere yawe,
Wakangaye amahanga, urimbura abatakuyoboka,
usibanganya amazina yabo ubudasubirwaho.
Amahanga yaguye mu rwobo yari yacukuye,
amaguru yabo afatirwa mu mutego bari bateze.
Ariko, umukene we ntazibagirana burundu,
cyangwa ngo amizero y’umunyabyago ayoyoke.


c: text/html

text:
IMYITOZO / EXERCISES
Mwemerewe gukoresha iyi myitozo igihe icyo ari cyose muyikeneye /
Feel free to download and use these exercises
Kuganira kuri jenda /
Introduction to gender
Gutangiza ikiganiro kuri jenda: Ni iki kigutera ishema?
Birashoboka ko hari bamwe mu bahugurwa batazi cyangwa batemera imibiri yabo kandi ariyo idufasha kumenya no gukoresha ububasha bwacu. Kugira ngo twumve ibi bidusaba kutita k’uko twiyumva mu buryo bw’ibitekerezo ahubwo tukibona mu buryo bw’umubiri, amarangamutima hamwe n’umwuka. Muri uyu mukoro abahugurwa bitekerezaho ubundi bagashushanya ibice by’imibiri yabo.
Kanda ku mwitozo Gutangiza ikiganiro kuri jenda
Introducing gender: what makes you proud?
The meaning of the words gender and sex are often not well understood. Exploring what makes you happy to be a man or a woman is a positive way of understanding the difference between gender and sex. In the end you will find that there are many positive things that both men and women can do.
To the exercise Introducing gender
Ni iki kiranga umugabo, Niki kiranga umugore?
Iki kiganiro kirafasha kumenya itandukaniro riri hagati y’umugabo n’umugore ugendeye ku buryo baremwe n’ibyashyizweho n’umuryanga mugari. Ese nibyo koko ko abagabo baba bafite imbaraga, abagore bakaba bakora neza imirimo yo mu rugo? Ushushanyije igishushanyo cy’umuntuukagereranya gradual and absolute diiferences, abahugurwa babona ko itandukaniro ry’ibitsina ritagomba gutuma habaho ubusumbane.
Kanda ku mwitozo Ibiranga umugabo, ibiranga umugore
What defines a man, what defines a woman?
This session helps to explore both the physical and social differences between men and women. Is it always true that men are stronger, or that women are better at housework? By drawing the human body and comparing notes on gradual and absolute differences, participants learn that many differences between the sexes shouldn’t affect social equality.
To the exercise What typifies a men, what typifies a woman
Imyumvire ku bijyanye n’imyitwarire
Uyu mwitozo ugambiriye gufasha abahugurwa kumva ko imyitwarire ikunze guhabwa abagabo n’abagore ari imyumvire abantu bishyizemo ntaho bihuriye n’ubushobozi cyangwa ubumenyi bwabo. Imirimo yakorwa n’abagabo ishobora gukorwa n’abagore nkuko iyakorwa n’abagore ishobora gukorwa n’abagabo.
Kanda ku mwitozo Imyumvire ku myitwarire y’abagabo n’abagore
Gender stereotypes
This exercise is intended to help participants understand that many attributes given to men and women are gender stereotypes and have nothing to do with capability or skill. Activities done by men can also be done by women and vice versa.
To the exercise Gender stereotypes
Icyo umuryango mugari witeze ku muntu bitewe no kuba ari igitsina gabo cyangwa igitsina gore
Kuva bakivuka abakobwa n’abahungu barerwa bitandukanye. Abakobwa bigishwa kwitwara nk’umugore uboneye naho abahungu bakigishwa kwitwara nk’abagabo. Imirimo imwe ihabwa abakobwa indi igahabwa abahungu. Ibi bishobora gutuma habaho ivangura rishingiye ku gitsina bikabangamira ubushobozi, imirimo n’inshingano by’umwana. Ubutumwa nyamukuru bw’uyu mwitozo n’uko ibyo aribintu twigishijwe kandi bishobora guhinduka kugirango hirindwe ivangura rishingiye ku gitsina.
Kanda ku mwitozo Uko dufata umuntu bitewe n’igitsina cye (niba ari igitsina gabo cyangwa gore)
Gender socialisation
From birth, we socialise girls and boys differently. Girls are taught to behave like ideal women and boys are taught to act like men. Certain tasks are assigned to girls, whilst others are given to boys. This can lead to gender discrimination surrounding a child’s abilities, activities and responsibilities. The main message of this exercise is that gender socialisation is learned behaviour and it can be changed or unlearned to avoid gender discrimination.
To the exercise Socialisation
Abakobwa n’abahungu: Ibyo bakora n’ibyo batagomba gukora
Kuva bakivuka, abakobwa bigishwa kwitwara nk’umugore uboneye, naho abahungu bakigishwa kwitwara nk’abagabo. Imirimo imwe ihabwa abakobwa mu gihe indi mirimo ihabwa abahungu. Ubutumwa bw’uko abahungu cyangwa abakobwa bagomba kwitwara buva nanone ku mashuri, ku nsengero cyangwa mu itangaza makuru. Ibyo abantu bitega ko aribyo byiza ku mukobwa cyangwa ku muhungu bishobora guhinduka nyuma y’igihe. Muri uyu mwitozo abahugurwa basubiza amaso inyuma bakareba uko umuryango mugari ushimangira imyumvire runaka kuri jenda n’uko iyo myumvire igira ingaruka ku buzima bwabo iyo bari gukura. Bibafasha nanone gutekereza ku buryo bumva bashaka kurera abana babo.
Kanda ku mwitozo Abakobwa n’abahungu, Ibyo bagomba gukora n’ibyo batagomba gukora
Boys and girls: dos and dont’s
From birth, girls are taught to behave like the ideal woman while boys are taught to act like men. Certain tasks are assigned to girls, whilst others are given to boys. Messages about how boys or girls should behave also come from schools, churches and the media. The expectation of what is right for boys and what is right for girls can change over time. In this exercise, participants reflect on how society reinforces gender norms and how these norms affected their own lives growing up. It also encourages them to think about what they want for their children.
To the exercise Boys and girls, Do’s and Dont’s
Umugabo uboneye n’umugore uboneye
Mu muryango mugari wacu abantu bitega ibintu binyuranye ku mugore no ku mugabo. Iyo myumvire rero ituma abantu bajya mu byerekezo binyuranye kugira ngo bumve ubushobozi bwabo.Uyu mwitozo uzashafasha kumvisha abaturage ukuntu abantu bishyiramo ibiranga umugabo cyangwa umugore uboneye kandi ko bishobora kutugeza ku ivangura.
Kanda ku mwitozo Umugabo uboneye n’umugore uboneye
Ideal men and ideal women
Our society has different expectations for men and women. These expectations push people in certain directions, possibly at the expense of fulfilling their individual potential. This exercise will help the community to understand how gender ideals are constructed and how they can lead to discrimination.
To the exercise Ideal man and ideal woman
Igabana ry’imirimo yo mu rugo /
Role division in households
Imirimo yo mu rugo
Abagabo benshi batekerezako bakora cyane kurusha abagore babo. Uyu mwitozo uratwereka ko hari itandukaniro rinini hagati y’imirimo abagore bakora n’iyo abagabo bakora. Imirimo abagore bakora igomba guhabwa agaciro kandi bagomba gufashwa. Urugo rwiza kandi rwishimye ni urufashanya mu mirimo yo mu rugo.
Kanda ku mwitozo Imirimo yo mu rugo
Household activities
Most husbands think they work harder than their wives. This exercise shows that there is a very big difference in the type of work men and women do. Women’s work in the household needs to be valued and shared. A household with shared division of labour is happier and healthier.
To the exercise Household activities
Kugira uburenganzira bwo gukoresha no gucunga imitungo mu rugo
Abagore bakora cyane bita ku rugo, ariko bafite ububasha buke ku mitungo irurimo. Uyu mwitozo urafasha abahugurwa kumva ko urugo rurushaho gutera imbere iyo umugore n’umugabo bafite ububasha bungana mukugenga ibikoresho byo murugo.
Kanda ku mwitozo Kugira uburenganzira bwo gukoresha no gucunga umutungo w’urugo
Imbonerahamwe igaragaza ufite uburenganzira bwo gukoresha no gucunga umutungo w’urugo
Access and control of resources in the home
Women contribute a lot to maintaining a household, yet they often have very little control over household items. This exercise helps participants to understand that a household develops better when husbands and wives have joint control over managing household items.
To the exercise Access and control profile exercise
Inzu y’ indoto zanjye (mu magambo cyangwa mu mashusho)
Uyu mwitozo uzafasha abahugurwa kureba ku buzima bwabo kuri ubu(ibyo bakunda n’ibyo badakunda) kandi bagatekereza ku hazaza bashaka kugeraho( inzu y’indoto zabo). Bifasha kandi abagabo n’abagore kuganira ku buzima bw’urugo rwabo maze bagashyira hamwe imbaraga mugutegura imbere heza bifuza.
Kanda ku mwitozo Inzu y’indoto zanjye
House of my dreams
Kugira indoto ni ikintu kimwe ariko kugera kuri izo ndoto ni ikindi.Uyu mwitozo uzafasha abahugurwa kugira igena migambi riri SMART mu gihe kizaza. Uyu mwitozo uzabafasha kwiga no kureba inzitizi n’amahirwe no kureba aho bageze mu gihe cy’umwaka.
Soma umwitozo Kugera ku ndoto zawe
Kugera ku ndoto zawe
Kugira indoto ni ikintu kimwe ariko kugera kuri izo ndoto ni ikindi.Uyu mwitozo uzafasha abahugurwa kugira igena migambi riri SMART mu gihe kizaza. Uyu mwitozo uzabafasha kwiga no kureba inzitizi n’amahirwe no kureba aho bageze mu gihe cy’umwaka.
Kanda ku mwitozo Kugera ku ndoto zawe
Realising your dreams
Dreaming one thing, but achieving those dreams is another. This exercise will help participants to build a SMART action plan towards their futures. It will assist them in analysing challenges and opportunities, and in tracking their progress over the coming year.
To the exercise Realising your dreams
Kurema impinduka mu bantu /
Creating an environment for change
Itsinda ritekanye
Uyu mwitozo ufasha kurema icyizere no kwiyizera kw’abahugurwa. Uyu mwitozo unafasha kandi kurema umwuka w’umutekano n’icyubahiro mu itsinda ry’abahugurwa kandi ukanafasha abahugurwa kwizerana.
Kanda ku mwitozo Itsinda ritekanye
Safe group
This exercise helps to create trust and confidence between participants. It helps to foster a safe, respectful atmosphere within a group, and helps individuals to trust other group members.
To the exercise Safe group
Igishushanyo cy’umubiri
Birashoboka ko hari bamwe mu bahugurwa batazi cyangwa batemera imibiri yabo kandi ariyo idufasha kumenya no gukoresha ububasha bwacu. Kugira ngo twumve ibi bidusaba kutita k’uko twiyumva mu buryo bw’ibitekerezo ahubwo tukibona mu buryo bw’umubiri, amarangamutima hamwe n’umwuka. Muri uyu mukoro abahugurwa bitekerezaho ubundi bagashushanya ibice by’imibiri yabo.
Kanda ku mwitozo Igishushanyo cy’umubiri
Body maps
It may be very rare for some participants to acknowledge their bodies or to know their bodies intimately. Yet our bodies are our vehicles for resisting or expressing power. We need to look beyond our mental image of ourselves and see our physical, emotional and spiritual selves. In this exercise participants do a visualization and draw their own body.
To the exercise Body maps exercise
Ububasha (igice cya mbere)
Twese dufite ububasha. Twese dufite ubushobozi bwo gukora mu buryo runaka. Igitsina gore n’igitsina gabo bashobora guhitamo gukoresha ububasha neza cyangwa nabi. Kuganirira hamwe kubyo igitsina gore cyangwa igitsina gabo bombi batakereza ku bubasha bishobora kubafasha kumva ko bafite ububasha bungana kandi bikanabafasha kubukoresha neza.
Kanda ku mwitozo Ububasha (Iribuririro)
Power (introduction)
We all have power. We all have the capacity to do or act in certain ways. Men as well as women can choose to use power positively or negatively. Discussing what women and men think about power together can help them to understand that they have equal power and encourage them to use it correctly.
To the exercise Power (introduction)
Ururabo rw’ububasha
Isano ry’ububasha bugenda buhinduka nyuma y’igihe runaka. Abantu akenshi ntabwo bakunze kwita ku isano ry’ububasha ntibabone uko bashobora gukora igikorwa runaka nk’abantu ku giti cyabo cyangwa nk’itsinda. Kwiga ku moko menshi y’ububasha( ububasha bwo, ububasha kuri, ububasha hamwe n’ububasha nifitemo) n’ukuntu ashobora gufasha abantu n’ibigo kumenya ububasha busanzweho no kumenya uburyo bwo kubuhindura.
Kanda ku mwitozo Ururabo rw’ububasha
The Power Flower
Power relations shift over time. People often take power relations for granted and do not see how they can take action as individuals or groups. Analysing the different forms of power (power to, over, with and within) can help individuals and organisations to become more aware of existing power dynamics and investigate ways of influencing them.
The the exercise The power flower
Ihohoterwa rishingiye ku gitsina /
Gender-based violence
Ihohoterwa rishingiye ku gitsina ni iki?
Ihohotera rifitanye isano n’ububasha. . Iyo umuntu afite ububasha, ashobora ku bukoresha nabi cyangwa agahohotera. Muri rusange,birazwiko abagabo bafite ububasha ku bagore, ari nayo mpamvu itera amakimbirane hagati y’abashakanye ariyo abyara ihohoterwa ry’abagore. Muri uyu mwitozo, abagabo bongera kureba ku moko ane y’ihohoterwa rishingiye ku gitsina hamwe n’imyitwarire y’abagabo ku bagore.
Kanda ku mwitozo Ihohoterwa rishingiye ku gitsina ni iki
What is Gender Based Violence?
Violence is related to power. When one person has power, they can abuse this power and become violent. In general, men are assumed to have power over women, which is one of the reasons that conflicts between partners often turn violent against women. In this exercise, men reflect on the four types of gender-based violence and on male behaviour towards women.
To the exercise What is gender based violence
Uko wahagarika ihohoterwa rishingiye ku gitsina
Muri uyu mwitozo, abahugurwa bumva ko umuntu uwo ari we wese yakorerwa ihohoterwa rishingiye ku gitsina kandi ko ihohoterwa rishingiye ku gitsina ari ikibazo kigomba kubonerwa umuti. Muri aya mahugurwa kandi abahugurwa bakora igenabikorwa bazakurikiza mu kurwanya ihohoterwa rishingiye ku gitsina bakanaba indashyikirwa mu kuzana impinduka.
Kanda ku mwitozo Uko wahagarika ihohoterwa rishingiye ku gitsina
How to stop Gender-based Violence
Through this exercise, participants come to understand that anyone can be a victim of gender-based violence and that GBV is an issue that needs to be addressed. This session guides the group in developing a community-based plan to help prevent GBV, turning each member into a champion for change.
To the exercise How to stop the use of Gender based-violence
Imyumvire kubijyanye n’amategeko
Amategeko yo mu Rwanda ashyigikiye uburinganire bw’umugore n’ubw’umugabo.Ariko, abagabo bamwe bafata ayo mategeko nkarobanura kandi bahangayikishijwe n’uko politiki z’igihugu nshya zikuraho uruhare cyangwa umwanya w’umugabo mu muco. Ikiganiro cyiza n’ingingo kuri buri mpande zombi (abashyigikira amategeko n’abatayashyigikira) bishobora guhindura imitekerereze ya bamwe kubirebana n’ayo mategeko.
Kanda ku mwitozo Imyumvire ku bijyanye n’amategeko
Legal perceptions and implications
Laws in Rwanda favour the equal treatment of men and women. However, some men interpret these laws as discriminatory and worry that new policies will threaten traditional roles for men. A good debate with arguments from both sides can help to change opinions about the law.
To the exercise Legal Perceptions and Implications
Rutabikangwa na Nyirakamana: Inkuru ku ihohoterwa rikorerwa mu ngo
Ihohoterwa rishingiye ku gitsina riba mu miryango. Abarikorerwa baterwa ipfunywe ryo kubibwira abandi, inshuti n’abaturanyi nabo ntibabibone cyangwa nabo bagatinya kubivugaho. Uyu mwitozo uganira ku nkuru mpimbano ifasha abahugurwa kumenya ingaruka z’ihohoterwa rishingiye ku gitsina ku barikorerwa, abana n’abarikora. Abahugurwa bashishikarizwa kuganira ku ngaruka z’ihohoterwa rishingiye ku gitsina aho batuye.
Kanda ku mwitozo Umwitozo ku nkuru ya Rutabikangwa na Nyirakamana
Ibiganiro mu matsinda ku nkuru ya Rutabikangwa na Nyirakamana
A story, Rutabikangwa and Nyirakamana
Gender-based violence often happens within families. Many survivors of gender-based violence are too ashamed to talk about it, and many friends and neighbours either don’t notice or don’t feel it’s appropriate to ask. This exercise looks at an imaginary story which helps participants understand the consequences of gender-based violence for survivors, children and perpetrators. Participants are also encouraged to consider the consequences of gender-based violence within their own communities.
To the exercise Rutabikangwa and Nyirakamana the ex
A story, Rutabikangwa and Nyirakamana

robotstxt: allowed

filter: keep


text:
Ikirahuri fibre ikomeza matelni ubwoko bushya bwikirahure fibre idakozwe mubikoresho byubaka ibikoresho.Ikozwe mumirasire yikirahure ikomeza gukwirakwizwa muruziga hanyuma igahuzwa nigitigiri gito gifatika nigikorwa cyumukanishi hagati ya fibre mbisi, bita matel ikomeza.Nibicuruzwa byigihugu byubuhanga buhanitse nibicuruzwa bishya.
Fiberglass yaciwe materini ubwoko bwibikoresho bishimangira bigabanijwe muburebure runaka bwa fibre yaciwe uhereye kumirongo ya fibre fibre hanyuma ugahuzwa na powder binder cyangwa emulsion binder.
Turashobora kubona itandukaniro rigaragara hagati yubwoko bubiri bwimyenda duhereye kubisobanuro shingiro hejuru.Nubwo byombi bikozwe mu budodo bubisi, kimwe cyanyuze ku gicibwa, ikindi nticyaciwe.
Noneho reka tumenye ubwoko bubiri bwa matel muburyo bwo gukora!
1. Mat
.
(2) Ubuso burangije ibicuruzwa niburebure kandi burashobora gukoreshwa kubutaka bwiza.
(3) Ibishushanyo mbonera.Irashobora gukoreshwa mubicuruzwa bitandukanye bisabwa hamwe nuburyo bwo kubumba binyuze muguhindura urwego rwimyenda no gukomera hamwe nudusimba dutandukanye, nka pultrusion, RTM, guta vacuum, no kubumba.
.
2. Imikorere ya materi yaciwe
(1)Amabati yaciwe
ntugire ingingo zifatika zihuza imyenda, kandi byoroshye gukuramo resin.Ibisigarira byibicuruzwa ni binini (50-75%), kuburyo ibicuruzwa bifite imikorere myiza yo gufunga kandi nta kumeneka, kandi bigatuma ibicuruzwa birwanya amazi nibindi bitangazamakuru.Imikorere ya ruswa iratera imbere, kandi ubwiza bwibigaragara nabwo buratera imbere.
. munsi.Gukoresha materi yaciwe irashobora kugabanya igiciro cyibicuruzwa.
.
.
.Mubisanzwe, umuvuduko winjira muri resin uri munsi cyangwa ihwanye namasegonda 60.
.
Imikorere ya matelo yombi iratandukanye, kandi hariho itandukaniro rigaragara mugukoresha.Ibirahuri fibre ikomeza ikoreshwa cyane cyane mumashusho ya pultrusion, inzira ya RTM, imashini yumye yumye, mugihe ibirahuri bya fibre yaciwezikoreshwa cyane muburyo bwo kurambika amaboko, kubumba, imbaho zakozwe n'imashini n'ahandi.
Chongqing Dujiang Composites Co., Ltd.
Twandikire:
Email:marketing@frp-cqdj.com
WhatsApp: +8615823184699
Tel: +86 023-67853804
Urubuga rwisosiyete:www.frp-cqdj.com
Igihe cyo kohereza: Kanama-26-2022


text: Yezu ageze mu gihugu cya Kayizareya ya Filipo, atangira kubaza abigishwa be, ati «Abantu bavuga ko Umwana w’umuntu ari nde?» Baramusubiza bati «Bamwe bavuga ko ari Yohani Batisita, abandi ko ari Eliya, abandi ko ari Yeremiya cyangwa umwe mu bandi bahanuzi.» Yongera kubabaza ati «Mwebwe se, muvuga ko ndi nde?» Simoni Petero aramusubiza ati «Wowe uri Kristu, Umwana w’Imana Nzima!» Yezu amusubiza, agira ati «Urahirwa, Simoni mwene Yonasi, kuko atari umubiri n’amaraso byabiguhishuriye, ahubwo ni Data uri mu ijuru. Noneho nkubwiye ko uri Urutare, kandi kuri urwo rutare nzubakaho Kiliziya yanjye, n’ububasha bwo mu kuzimu ntibuzayitsinda. Nzaguha imfunguzo z’Ingoma y’ijuru: icyo uzaba waboshye mu nsi, kizabohwa no mu ijuru; n’icyo uzaba wabohoye mu nsi, kizabohorwa no mu ijuru.» Hanyuma yihanangiriza abigishwa kutagira uwo babwira ko ari Kristu.


text:
Isomo rya 1: Ibyahishuwe 5,1-10
Nuko mu kiganza cy’iburyo cy’Uwicaye ku ntebe y’ubwami, mpabona igitabo cyanditsweho imbere n’inyuma, gifungishije za kashe ndwi. Ubwo mbona Umumalayika w’igihangange, wamamazaga mu ijwi riranguruye ati «Ni nde ukwiriye guhambura za kashe, akabumbura igitabo?» Ariko ari mu ijuru, ari ku isi, ari n’ikuzimu, ntihagira n’umwe uboneka, washobora kubumbura igitabo cyangwa kukirebamo. Nuko ndarira cyane, kubera ko nta n’umwe ubonetse, waba akwiriye kubumbura igitabo cyangwa kukirebamo. Ariko umwe muri ba Bakambwe arambwira ati «Wirira! Dore intare yo mu muryango wa Yuda, inkomoko ya Dawudi, yaratsinze; ni we uzahambura igitabo, ahambure n’ikashe zacyo uko ari indwi.»
Nuko mbona Ntama ameze nk’uwishwe, ahagaze hagati y’intebe y’ubwami , akikijwe na bya Binyabuzima bine n’Abakambwe. Yari afite amahembe arindwi n’amaso arindwi , ari zo za roho z’Imana zoherejwe ku isi hose. Ahera ko araza kugira ngo yakire igitabo cyari mu kiganza cy’iburyo cy’Uwicaye ku ntebe y’ubwami. Ngo amare kwakira igitabo, bya Binyabuzima bine n’Abakambwe makumyabiri na bane, bapfukama imbere ya Ntama. Buri wese yari afite inanga n’ibyotezo bya zahabu byuzuyemo imibavu, ari yo masengesho y’abatagatifu. Baririmba rero indirimbo nshya, bavuga bati «Ukwiriye guhabwa igitabo no guhambura ikashe zigifunze, kuko wishwe, maze ku bw’amaraso yawe ugacungurira Imana abantu bo mu miryango yose, mu ndimi zose, mu bihugu byose, no mu mahanga yose, maze ukabagira ingoma n’abaherezagitambo b’Imana yacu, maze bakazima ingoma ku isi.»
Zaburi ya 149, 1-2, 3-4, 5-6a.9b
Alleluya!
Nimuririmbire Uhoraho indirimbo nshya,
mumusingirize mu ikoraniro ry’abayoboke be.
Israheli niyishimire Uwayiremye,
abahungu b’i Siyoni bahimbazwe
n’ibirori bakorera umwami wabo.
Nibasingize izina rye bahamiriza,
bamuvugirize ingoma n’inanga.
Kuko Uhoraho ashimishwa n’umuryango we,
ab’intamenyekana akabahaza umukiro.
Abayoboke be nibahimbazwe no kumukuza,
ndetse bavugirize impundu no ku mariri yabo;
bakore mu gahogo barata Imana,
Ngiryo ishema ry’abayoboke b’Imana!
Ivanjili ya Mutagatifu Luka 19,41-44
Amaze kwegera umugi no kuwitegereza, arawuririra, avuga ati «Ubonye uyu munsi iyo ugera waramenye icyaguhesha amahoro! Noneho rero byarakwihishe. N’iminsi iragusatiriye, maze abanzi bawe bazakugote, bagutangatange, bakwagirize impande zose. Bazakurimburana n’abana bawe bazaba bakurimo, kandi ntibazagusigira n’ibuye rigeretse ku rindi, kuko utamenye igihe Imana yakugendereyeho .»


text:
Ku wa 3 w’icya 30 Gisanzwe C, 30/10/2019
AMASOMO: 1º.Rom 8, 26-30; Zab 13 (12), 4-6; 2º. Lk 13, 22-30.
1.Tugana umusozo
Dukomeje gutaguza tugana umusozo w’uyu mwaka wa Liturujiya. Uko umwaka utangira ukagenda ugana ku musozo gahoro gahoro umunsi uhereza undi, icyumweru ni uko, amezi arangira andi agatangira, bishobora kudushushanyiriza uko imyaka tuzamara ku isi na yo igenda iherezanya kuzagera ku iherezo. Icyo twifuza, ni iherezo ryiza. Ikidushavuza ni uko twifuza ibyiza bidutegereje nyamara tukanyuzamo tugacubangana aho kugana umunota ku wundi ku byiza Roho Mutagatifu atuganishaho. Inyigisho Yezu atanga buri munsi, ni yo iduhugura ikaduhumuriza kugira ngo uko byagenda kose duhore twizeye kuzabana na Abrahamu na Izaki na Yakobo n’abatagatifujwe bose mu Ngoma y’ijuru, aho kuzarira tugakekenya amenyo ubuziraherezo.
- Iherezo ryiza
Amasomo y’ejo hashize yadufashije kumva ko amagorwa duhura na yo hano ku isi adashobora gusiribanga ikuzo ridutegereje mu ijuru. Cyakora ibanga tumenya rikadufasha guca mu bicika tudacitsemo kabiri, ni uguhura na Yezu, kumukurikira no kumukunda kuruta byose. Uko byagenda koze, iyo tuje kuri iyi si, ni Imana Data Ushoborabyose uba aduhaye ubuzima. Nta na rimwe atanga ubuzima bw’igicagate. Aduha ibyishimo kuri iyi si iyo tugumanye na we. Iyo tubaye ba nyamwigendaho, ubu buzima buturangiriraho ntacyo dusobanukiwe. Uwahawe ubuzima abukuza agana iherezo ryiza. Imana ubwayo ni intangiriro n’iherezo byiza. Dutangira ubuzima muri we tukaburangiza muri we. Abantu bose batangira ubuzima ku bwe ariko kwizera kuburangiriza muri we byo hari ubwo bidashoboka. Hari abo bidakundira kuko binangiye imitima bakanga kugendera mu nzira nziza. Umuntu wese uca inkereramucyamo, akenshi agwa mu mihora agahinduka inguma gusa akabura umwomora akabura urumuri akagenda mu mwijima kugeza ashizemo umwuka. Iyo yanze kumvira uwamuhanze asa n’uwahanzweho, ihirwe rikamucika, rikaba umwaku iherezo rye. Ntawe ushaka iherezo ryiza ngo aribure. Imana kandi yo Nyir’impuhwe nyinshi izi neza buri wese kurenza aho twe dushobora kugeza. Ni yo mpamvu twizera ko abantu benshi bazabana na we mu byishimo bihoraho iteka.
3.Ko ducubangana?
Pawulo intumwa atwibutsa ko twese turangwa n’intege nke. Ariko adufasha kutiheba kuko atwibutsa ko Roho atabara intege nke zacu. Buri wese yarabyiboneye mu buzima bwa buri munsi. Nta n’umwe ushobora kubaho nk’abamalayika. Uyu mubiri w’umunyagitaka Adamu ushoborwa n’ibishuko byinshi. Bimwe muri byo biradutsinda, ibindi tukabirwanya uyu munsi, ejo bikagaruka n’ejo bundi tukabitsinda. Udushuka ntarambirwa cyakora. Ashobora no kwirenza imyaka n’akaka akagaruka aca ibiti n’amabuye. Hari benshi bakomeza kwihagararaho bagatsinda ibishuko kuko nyine bumviye Roho Mutagatifu ubatakambira mu miniho irenze imivugire. We ntatuza, ntahuga kuduhozaho ijisho. Ariko uyu mubiri uri muri iyi si yajwemo n’icyuka cya Shitani uratungurana. Haba ubwo n’umuntu wiyumvagamo gukomera akomererwa akagushwa agakomereka cyane. Uko ni ugucubangana. Ariko Roho utigera adutererana ahora kuri buri wese n’igihe yabandagaye. Ni we umuhumuriza akazanzamuka akegera impuhwe za Yezu agahembuka agakomeza urugendo. Ngicyo ikiduha kwizera.
4.Kwizera bizaturinda amarira n’imiborogo
Twifuza iherezo ryiza n’ubwo tunyuzamo tugacubangana. Inyigisho zose Yezu yatanze zahumurije abanyabyaha. Mu gihe bamubajije niba ari abantu mbarwa bazarokoka, yabasubije ko umuntu wese uzaharanira kwinjira mu muryango ufunganye, uwo nguwo azarokoka. Nta muntu n’umwe rero ushaka iherezo ryiza wananirwa gushaka imbaraga zo kunyura aho hafunganye. Icyo twishimira ni uko mu myaka tumara hano ku isi, Roho wa Nyagasani akomeza kudusobanurira. Nta kintu na kimwe cyatuma duhahamuka ngo kuko tubona ko gukurikiza icyo Yezu ashaka buri munsi bitoroha. Intege nke buri wese afite ntizigomba gutuma acika urukendero. Uwamupfiriye arahari. Akomeza kumwitaho amuhugura. Kandi ibintu anyuramo byose biramuhira mu rugero bituma agaruka imbere ya Yezu nta kwiheba.
Abazarangiza nabi bazarira bahekenye amenyo ubuziraherezo. Abo ni abitandukanya n’Imana nkana. Ni abumva inyigisho ya Yezu bakayikerensa. Abo kandi, ni ba bandi baterera agati mu ryinyo bagahora bibwira ko umuriro w’iteka utabaho. Abo bitwara uko bishakiye. Babaho ntacyo bikopa. Nta kubaha Imana, nta kubaha abantu. Uzakomeza amizero muri Nyagasani, n’aho yaba umunyabyaha bingana iki, n’aho yashukwa bingana iki, n’aho yagwa kenshi mu byaha ariko arwana urugamba akababazwa n’intege nke z’umubiri, uwo nguwo amenya inzira yo kwigorora na Yezu no kwakira Impuhwe ze z’igisagirane. Icyo twakwisabira tugasabira n’abavandimwe bose, ni ukuzagera ku isegonda rya nyuma twaricujije ibyaha byacu byose. Arahirwa uwo Nyagasani Yezu azaza kujyana yaramaze kwicuza ibyaha bye. Uwo nguwo na Purugatori ntizamuremerera cyane. Ntazatinda kwinjira mu ihirwe ry’Ingoma y’ijuru.
Yezu Kirisitu utugirira impuhwe nasingizwe. Bikira Mariya udukunda akaduhakirwa, nahabwe impundu. Abatagatifu Erimelinda, Tewonesiti, Anjelo w’Akri, Marcelo, Kalawudiyo, Luperisiyo, Victorico, Jerimani na Jeralidi, badusabire kuri Data Ushoborabyose.
Padiri Cyprien Bizimana


text:
Inama y’Abepisikopi Gatolika mu Rwanda yashyize ahagaragara itangazo rivuguruza amakuru yitiriwe Papa Francis, aho bimwe mu bitangazamakuru ngo byamubeshyeye bivuga ko yagaragaje ko ashyigikiye kubana nk’umugabo n’umugore kw’abahuje imiterere y’ibitsina (ubutinganyi).
Iryo tangazo rivuga ko ibyo ibitangazamakuru byanditse nta kuri kurimo kubyo Papa Francis yavuze ibyo atigeze avuga kuri abo babana bahuje ibitsina.
Ubuyobozi bwa Kiliziya Gatolika mu Rwanda buvuga ko mu bamamaza izo mpuha hashobora kuba harimo abataramwumvise neza, abasemuye nabi mu ndimi zitandukanye, cyangwa se hakaba n’ababikoze nkana bagambiriye kuyobya abakirisitu no kumuvugira ibyo bo bifuza ku mpamvu zabo bwite zidafitanye isano n’ukwemera Gatolika.
Iryo tangazo riti “Ikibigaragaza ku buryo budasubirwaho ni ukuntu bakomatanyirije hamwe ibyo yavuze kuri iyo ngingo y’ababana bahuje igitsina mu bihe bitandukanye n’ahantu hanyuranye ndetse n’ibyo mu gihe yari ataraba Papa nk’aho byaba bikubiye mu kiganiro kimwe rukumbi.”
Itangazo rikomeza rigira riti “Papa Francis ntashyigikiye na busa abagabo babiri cyangwa abagore babiri babana nk’umugabo n’umugore kuko binyuranyije na kamere muntu, bikaba bihabanye n’amahame ya Kiliziya Gatolika, ndetse bitabasha kungura umuryango mugari w’abantu haba mu burumbuke cyangwa mu ihirwe nyaryo umutima wa muntu wifuza.”
“Bene ayo mahitamo ni icyaha Kiliziya Gatolika itahwemye kwamagana. Icyakora Imana ntitererana abanyabyaha. Icyo Papa Francis avuganiraho ababana bahuje igitsina ni uburenganzira bwo kubaho mu miryango yabo bavukamo ntibahozwe ku nkeke. Ikindi ni ukubaba hafi no kubafasha nk’abanyantege nke nyine mu guhindura imyitwarire no kunganirwa mu kuri n’urukundo.”
Kiliziya Gatolika isaba abayoboke bayo kuba maso no gukomera ku kwemera kwabo no kudacibwa intege na bene ayo makuru akwirakwizwa nyamara atari ukuri.


text:
Ibyokurya Byinshi Byongeweho Probiotics Vicbinzy Ifu yo Kunoza Metabolism nubudahangarwa bwinkoko
Ibicuruzwa birambuye
Ibicuruzwa
Igicuruzwa gishobora guteza imbere gukura no kubyara za bagiteri zifite akamaro mu mara.Kurinda neza bagiteri zitera indwara mu mara, ziteza imbere kwinjiza imirire, kuzamura ubushobozi bwumubiri bwumubiri hamwe nubushobozi bwo kurwanya stress.
Way Uburyo bwiza bwo kongera ubudahangarwa no kunoza sisitemu yumubiri, kunoza mikorobe yo munda, kunoza sisitemu yumubiri idasanzwe yinkoko y’inkoko, gusana ibikomere bya mucosa yo mu nda, byongera ubudahangarwa bw'umubiri.
Igicuruzwa gishobora kuzamura igipimo cyo guhindura.Tanga imisemburo ikenewe ninyamaswa, iteza imbere kwinjiza no gukoresha intungamubiri mu biryo, bizamura ihinduka nuburyo bwiza bwo gukoresha ibiryo.
Control Kugenzura neza bagiteri kurwanya imiyoboro yigituba, peritoneal visceral organ.
1kg yibicuruzwa bivanze nibiryo 1000kg.Iminsi itatu yambere 1kg yibicuruzwa bivanze nibiryo 500kg.


text:
Isomo rya 1: 2 Abanyakorinti 11,1-11
Bavandimwe, icyampa ngo mushobore kwihanganira ubusazi bwanjye ho gato ! Ngaho se nimunyihanganire ! Mbakunda byansajije, nk’uko Imana ibakunda. Nabashyingiye umukwe umwe rukumbi, mbashyikiriza Kristu muri nk’umugeni w’isugi. Nyamara nk’uko Eva yaguye mu mutego w’inzoka, ndatinya ko namwe imitima yanyu izahuma, mugateshuka ku bupfura mukwiriye kugirira Kristu. Dore nawe, uwadutse wese abamenyesha undi Yezu utari uwo twabigishije, cyangwa se akabarohamo indi roho itari uwo mwahawe, cyangwa se akabazanira indi nkuru nziza itari iyo twabashyikirije, uwo muntu mumutega yombi. Ndibwira ko izo ntumwa z’akataraboneka nta cyo zindusha. Ndi umuswa koko mu byo kuvuga neza, nyamara si ndi we mu by’ubuhanga. Ibyo twabibagaragarije muri byose no ku buryo bwose. Ubwo se cyabaye icyaha cyo kubicishaho bugufi, mbamamariza Inkuru Nziza y’Imana ku buntu, kugira ngo mbaheshe agaciro ? Nacuje za Kiliziya z’ahandi, nemera gutungwa na zo ngo mbone uko mbakorera. Iyo nagiraga icyo nkenera ndi iwanyu nta we nigeze ndushya, kuko ibyo nari mbuze nabihabwaga n’abavandimwe baturutse muri Masedoniya. Iteka ryose nirinze kubagora, kandi nzakomeza kubyirinda. Mbarahirije ukuri kwa Kristu undimo, nta we uzanyaga iryo shema mu turere twose two muri Akaya. Kuki se ? Kuko se ntabakunda ? Imana ni Yo ibizi !
Zaburi ya 110(111),1-2, 3-4, 7-8
R/ Ibikorwa by’Uhoraho birangwa n’ukuri n’ubutungane.
Nzasingiza Uhoraho n’umutima wanjye wose,
mu nteko y’intungane no mu ikoraniro rusange.
Ibyo Uhoraho yakoze biratangaje,
ababyitayeho bose bahugukira kubizirikana.
Ibikorwa bye birangwa n’ubwiza n’ubudasumbwa,
kandi ubutungane bwe bugahoraho iteka.
Yashatse ko bagenda bibukiranya ibitangaza bye,
Uhoraho ni umunyaneza n’umunyampuhwe.
Ibyo akora byose birangwa n’ukuri n’ubutungane,
amategeko ye yose akwiriye kwiringirwa.
Yashyiriweho abo mu bihe byose kandi ku buryo budasubirwaho,
akaba agenewe kubahirizwa nta buryarya n’ubuhemu.
Ivanjili ya Mutagatifu Matayo 6, 7-15
Muri icyo gihe, abigishwa bari bateraniye iruhande rwa Yezu ku musozi, maze arababwira ati « Igihe musenga ntimugasukiranye amagambo nk’abatazi Imana, bibwira ko amagambo menshi ari yo atuma bumvwa neza. Ntimukagenze nka bo ; kuko So azi neza icyo mukeneye na mbere y’uko mukimusaba. Mwebwe rero mujye musenga mugira mti :
‘Dawe uri mu ijuru,
izina ryawe ryubahwe,
Ubwami bwawe nibuze,
icyo ushaka gikorwe mu nsi nk’uko gikorwa mu ijuru.
Ifunguro ridutunga uriduhe none.
Utubabarire ibicumuro byacu,
nk’uko natwe tubabarira abaducumuyeho.
Ntudutererane mu bitwoshya, ahubwo udukize ikibi.’
Koko nimubabarira abantu amakosa yabo, So wo mu ijuru na We azabababarira ayanyu. Naho nimutababarira abantu, na So ntazabababarira amakosa yanyu. »


text:
Nyuma yo gutangaza amanota y’ibizamini bya Leta ku banyeshuri basoje amashuri abanza n’icyiciro rusange mu mwaka wa 2017, ubu amakuru agera kuri Nonaha.com ni uko inota fatizo ku bakobwa riri hasi ugereranyije n’abahungu mu guhabwa imyanya mu bigo bya Leta abanyeshuri biga babamo.
Amakuru Nonaha.com ikesha ibiro bishinzwe itumanaho mu kigo cy’Igihugu cy’uburezi (REB), avuga ko inota fatizo ku basoje amashuri abanza bazashyirwa mu mashuri acumbikira abanyeshuri ari 20 ku bakobwa naho abahungu rikaba 18 (Aggregate)
Ku basoje icyiciro rusange, inota fatizo ku bakobwa ni 55 naho ku bahungu ni 47. Ibi bisobanuye ko umuhungu ufite ’Aggregate’ ya 48 atazabona umwanya muri ibyo bigo ariko umukobwa ufite 55 agahabwa umwanya mu ishuri rya Leta ricumbikira abanyeshuri.
Uku kudafatira ku inota rimwe ku bahungu n’abakobwa, byakunze gusobanurwa na Minisiteri y’uburezi ko ari uguteza imbere uburezi bw’umwana w’umukobwa, ndetse akenshi bakanagaruka ku kuba imyanya y’abakobwa ariyo iba yabonetse ari myinshi kurusha iy’abahungu dore ko hari n’ibigo byakira abakobwa gusa.
Gusa ibi ntibibuza bamwe mu basesenguzi bavuga ko nabyo bibumbatiye ubutumwa bugaragaza ko abakobwa badashoboye barinda gusunikwa, bityo bigafatwa nko kubasuzugura nyamara kandi Minisiteri y’uburezi ubwo yatangazaga aya manota tarki 9 Mutarama 2018 yaravuze ko abakobwa batsinze ku inota ryo hejuru kurusha abahungu.
Ibigo abanyeshuri bashyizwemo ndetse n’ibisabwa umunyeshuri azitwaza biteganyijwe ko birara bishyizwe ku rubuga rwa REB kuri uyu wa Gatandatu tariki 13 Mutarama 2017, kubireba bikaba bikorwa kimwe no kureba amanota [Kanda hano urebe uko ubigenza], aba kimwe n’abandi banyeshuri mu mashuri abanza n’ayisumbuye bakazatangirira rimwe umwaka w’amashuri 2018 tariki 22 Mutarama 2018.
Tanga igitekerezo kuri iyi nkuru


text:
-
Zhuzhou C&W Precious Tool Co, ltd, dufite amakuru menshi mashya kandi ashimishije kandi dutegereje gusoma.
-
-
-
Zhuzhou C&W Precision Tool Co, Ltd (C&W Tool) iherereye mu ruganda rw’inganda za karbide zo mu Bushinwa --- Zhuzhou. Hamwe nimyaka yo kudasubirwaho gushiramo R&D,gukora no gukora ubunararibonye, isosiyete yahindutse umwuga wuzuye utanga ibisubizo mubijyanye no gutunganya, dufite ibikoresho byihariye byo gushushanya ibikoresho hamwe nubushobozi bwo gukora, cyane cyane kubintu byinjizwamo ibicuruzwa na karbide nibindi. Ibikoresho & Kugenzura ibikoresho Isosiyete ifite ibikoresho byuzuye byo gutunganya ibyiciro byambere byo kugenzura no kugenzura ibikor...SOMA BYINSHI
-
Gukata T-slot yo gukata, "Carbide igikoresho kidasanzwe": Ikoresha ibyuma byihuta cyane hamwe nuruvange rukomeye mugutunganya ibyuma rusange byoroshye (HRC30 cyangwa munsi), kandi birashobora gukorwa2811-2019
-
Kuva mu kinyejana cya 20 rwagati, kubera umusaruro ushimishije wa siyansi n'ikoranabuhanga nka mikorobe, ikoranabuhanga mu makuru, n'ibikoresho bya siyansi, no kwihutisha iterambere ry’ubuhanga, itera2811-2019
-
Inzira ya ESC (Edge na Surface conditioning) ni inzira yo kuzamura (passivation) hamwe no gusya hejuru yo gukata. Binyuze mubikorwa bya ESC, ibikoresho byimbaraga byimbaraga birashobora kongererwa imb2811-2019


text:
INYIGISHO YO KU CYUMWERU CYA GATATU CY’IGISIBO KU WA 7 WERURWE 2021
AMASOMO: Iyim 20,1-3.7-8-12-17; Zab 18,8-11; 1Kor1,22-25; Yh2,13-25
‘‘Ishyaka ry’ingoro yawe riramparanya’’
Bavandimwe ku cyumweru cya gatatu cy’igisibo twongere tuzirikane ku ishyaka dukwiye kugirira ingoro y’Imana. Kugira urukundo n’umuhate mu byayo wifuza ko bijya mbere, kwanga ko ibyayo byasuzugurwa bigateshwa agaciro, ni ukwigana Yezu, ni ukugenza nka We. Ni we mwigisha wacu mu kubaho tubereyeho Imana n’ibyayo, ibyo kandi ni byo bigeza ku mahirwe arambye. Naho ubaho aharanira inyungu ze bwite gusa atitaye ku by’Imana n’abayo agwa muri cya gishuko cy’ab’isi ‘‘mpemuke ndamuke’’, cyangwa muri ya myumvire y’uko uburyo bwose wakoresha ngo ukunde ugere ku cyo wifuza buba ari bwiza. Udaharanira iby’Imana ishima aba agenza nabi kandi n’aho abandi batabimugayira kubera kutabimenya cyangwa kumutinya, mu maso y’Imana ahorana umugayo. Bene uwo mugayo si umwambaro ubereye abayoboke b’Imana.
1.Imana yifuza guhabwa umwanya utabangikanywa mu buzima bw’abayo
Mu isomo rya mbere ryo mu gitabo cy’Iyimukamisiri, turazirikana ukuntu mbere y’uko Imana itangaza amategeko yayo ku musozi wa Sinayi, yabanje kwivuga nk’Imana ifitanye amateka maremare n’umuryango wayo. Ni Imana ihoraho, yawivaniye yo ubwayo mu bucakara bwa Misiri, ikaba yifuza ko nta zindi mana uwo muryango wazagira. Imana ntishaka ko abayo baba abacakara b’undi wundi cyangwa b’ibindi bindi. Ibifuriza ubwigenge ariko kandi nta kindi gisubiza muntu mu bucakara usibye ugutera umugongo amategeko y’Imana bijyanye no kubura ishyaka mu byayo.
Bavandimwe, muri ibi bihe ibisimbura Imana biragenda biba byinshi kandi abantu babyohokaho babikekamo umugisha. Nta handi bibaganisha hatari ukugwa ruhabo. Bamwe babona imana yabo mu miyoboro y’ibitekerezo igenga isi ya none, abandi bakayibona mu bukungu, abandi bakayibona mu bucuti bumwe butaramba buherekezwa n’ukwinezeza mu maraha ariko anyuranye cyane n’ibyishimo by’ukuri, abandi bumva ubutegetsi nta cyaburuta yewe na ka kanya gato bamwe bageneraga Imana bo bakakamara bakora byose ngo hatazagira ububakura mu kiganza. “Ibyo byose birashira Nyagasani agakomeza’’nk’uko Mutagatifu Tereza w’Avila abitwibutsa. Ijambo Uhoraho yavugiye kuri Sinayi agira, ati: “Nta Mana zindi uzagira kereka jyewe”, ni iry’umuntu wa none. Mutagatifu Agustini we yabimenye neza maze mu kuzirikana ko izo ngirwamana abantu birundumuriramo ntaho zibageza, aterura agira ati: “Waturemeye kuba abawe Nyagasani, kandi umutima wacu ntushobora kubona iruhuko utaratura muri wowe”.
2.Yezu Kristu urugero rwacu mu kwegukira Imana akorera abayo
Uko tugenda tugana Pasika, turangamiye Yezu Kristu wapfuye kandi akazuka. Urupfu rwe rwabaye ikimenyetso gikomeye cy’urukundo yakunze se, ni na we wabonaga ko gukomera ku gushaka kwa se bibeshaho nk’uko mu kiganiro n’umugore wo kuri Samariya yabyitangarije agira, ati: “Ibyo kurya bintunga, ni ugukora icyo uwantumye ashaka no kurangiza umurimo we”. Ishyaka dukwiye kurwana nk’abakristu turebeye kuri Yezu ni ukwegukira iby’Imana itwifuzaho, maze tugakorera abayo tuyobowe n’urukundo twahaweho impano n’umurage usumba byose. Aha twibuke ko gukorera Imana no gukorera abayo bidatana. Gusenga dushikamye yewe igihe n’imburagihe ariko tukiburamo imbuto z’urukundo rw’abavandimwe rumwe rutuma tubumva, tubafasha uko dushoboye, tubabarana na bo igihe bari mu byago, tubavuganira igihe bashikamiwe, … bigaragaza ko dusenga bicagase cyangwa twibeshya ko dusenga nyamara dukora ibisa na byo. Ukunda Imana akunda n’abayo, uyirwanira ishyaka arirwanira n’abayo, ngurwo urugero Kristu yaduhaye. Koko rero urupfu rwe rwujurijwemo ubwo buhamya bwo gukunda Imana n’abantu bijyana n’ubwitange. Ni ishema ryacu ku bamuyobotse, si igisebo ahubwo ni inzira y’ikuzo rye n’iry’abamwemera. Tujye twamamaza Yezu wabambwe ku musaraba atari mu mvugo gusa ahubwo no mu bikorwa bibabarana n’ababaye tugamije kubageza ku byishimo.
3.Inzu y’Imana nikorerwemo icyo yagenewe
Kiliziya zacu nyinshi zubatswe neza, ziratatse kandi ni ishema kuri twe kuko tuba twarashyizeho itafari mu kuzubaka. Ingoro y’i Yeruzalemu yari ikimenyetso cy’uko Imana ituye rwagati mu muryango wayo, nyamara Yezu yababajwe cyane no kubona iyo ngoro ihindurwa inzu y’ubucuruzi n’ubuvumo bw’abambuzi. Ibyo byari inshamarenga nk’uko n’ubundi kiliziya zubatswe n’amabuye zituganisha ku kundi kuri gukomeye. Yezu ni we Ngoro nya ngoro y’Imana kuko muri we twamenye Imana byuzuye, muri we twashyikiranye n’Imana Data, Yezu yujuje umurimo w’ingoro kuko uwayijyagamo yabaga agiye ahantu hatagatifu guhura n’Imana. Yezu ni we ugira ati: “Ntawe ugera kuri Data atanyuze kuri jye” (Yh 14,6). Si ibyo gusa natwe turi ingoro z’Imana. Aho Yezu agira ati: “Inzu ya Data mwiyigira inzu y’ubucuruzi” (Yh 2,16) bidufashe natwe kuzibukira icyo ari cyo cyose gituma imitima yacu iba isibaniro ry’ibitekerezo n’imigambi biganisha ku nyungu zacu gusa, nka ba nyamwigendaho, tudashishikajwe no guharanira inyungu za Nyagasani udusaba gufungura amarembo y’imitima n’imipaka yose idutandukanya n’abandi.
4.Umwanzuro
Bavandimwe, muri iki gisibo, igihe turangamiye Kristu we Mukiza n’agakiza kacu haba mu nzira y’umusaraba no mu yandi masengesho, haba mu bikorwa byo kwigomwa ngo tubone uko turamira abandi, byose tubigirane umutima urwanira ishyaka Imana n’abayo.
Padiri Fraterne NAHIMANA


text:
Reba Video
Baza Shangazi
Mbese Igituba Kiranuka
igituba kuko igituba gifite uburyo kiyozamo ubwacyo! Umuco wacu wadushyizemo ko ari ikibi, gisa nabi, kinuka, kigira umwanda (ubu se umugore yahera he agira ubuzima bwiza bw'igitsina?) nuko umuco ukabwira abagore ko bagomba koza mo ngo gihumure neza! Amazi n'imiti na za prfum urunda mu igituba cyawe ngo urakivanamo bagiteri bishobora gutuma uhungabanya gahunda ya za bagiteri ziba mu gituba zicyoza zikanakirinda! Impumuro y'igituba isanzwe urayizi kandi n'iyo ihindutse urabimenya bitewe n'uburwayi.
INKURU BIFITANYE ISANO
Amazi mu Gituba:Mbese Nta Kibazo?
Imiterere y'Igituba
INKURU BIFITANYE ISANO
Amazi mu Gituba:Mbese Nta Kibazo?
Imiterere y'Igituba
Subscribe to: Post Comments (Atom)


text:
Mu rwego rwa “Umuhanda umwe, Umuhanda umwe”, Ubushinwa buteza imbere ibyambu muri Aziya kugira ngo byorohereze iterambereUbushinwa imishinga minini n'imizigo idasanzweserivisi.Icyambu cya gatatu kinini mu nyanja ya Kamboje, giherereye mu mujyi wa Kampot mu majyepfo, hafi y’umupaka na Vietnam, kuri ubu kirimo kubakwa.Biteganijwe ko umushinga w’icyambu uzatwara miliyari 1.5 z'amadolari kandi uzubakwa n’ishoramari ryigenga, harimo n'Ubushinwa.Isosiyete y'ubwubatsi ya Shanghai na Sosiyete Zhongqiao ifite uruhare mu iterambere ry'icyambu biteganijwe gufungura mu 2025.
Minisitiri w’intebe wungirije Hisopala yavuze mu muhango wo gutangiza ku ya 5 Gicurasi ko ishoramari mu mushinga w’iterambere ry’icyambu cya Kampot rizubaka ikindi cyambu kinini cy’amazi maremare ndetse n’icyambu mpuzamahanga kigezweho muri Kamboje no mu karere ka ASEAN.Uyu mushinga ugamije gushimangira ibyambu bihari, harimo icyambu cya Sihanoukville na Port Phnom Penh, no gufasha guteza imbere Sihanoukville mukarere kihariye k'ubukungu.Biteganijwe ko icyambu kizagira uruhare runini mu kohereza ibicuruzwa ku masoko mpuzamahanga, bigatanga umusaruro ushimishije ku bacuruzi n’abashoramari bohereza ibicuruzwa mu buhinzi, inganda n’uburobyi.
Minisitiri yashimangiye mu ijambo rye ko uyu mushinga ariwo mushinga wa mbere munini mpuzamahanga ushora imari mu kigo cy’abikorera ku giti cyabo kandi kizahuza ibikenewe mu iterambere ry’ubukungu n’imibereho.Ati: "Turizera ko ikigo cya Kampot Logistics Centre hamwe n'umushinga wo gushora imari mu byambu byinshi bizamura serivisi za Kamboje n'ibikoresho byo ku cyambu, bikarushaho kuba bitandukanye kandi bigahangana n'ibyambu bituranye."
Mu cyiciro cya kabiri cy'umushinga, barateganya gukuba kabiri ubushobozi bwa kontineri kugeza kuri TEUs 600.000 bitarenze 2030. Uruganda rw’icyambu ruzaba rufite akarere kihariye k’ubukungu, akarere k’ubucuruzi ku buntu, ububiko, inganda, gutunganya no gutunganya peteroli.Bizaba bifite ubuso bungana na hegitari 1.500.
Igihe cyo kohereza: Gicurasi-12-2022


text:
Abagore hirya no hino mu gihugu bavuga ko umugore wo mu cyaro agomba kwitinyuka agashora imari, mu mishinga imuteza imbere mu rwego rwo guhangana n’ibibazo byugarije umuryango.
Ibi byatangajwe kuri uyu wa Kabiri ubwo u Rwanda rwifatanyaga n’isi kwizihiza umunsi mpuzamahanga w’umugore wo mu cyaro.
Imishinga y’ubucuruzi,ubukorikori,ubwubatsi no kwibumbira hamwe ni imwe mu mishinga iteza imbere abagore by’umwihariko abo mu bice by’icyaro. Bavuga ko byahinduye imibereho yabo.
Mu gikorwa cyo kwizihiza umunsi mpuzamahanga w’umugore wo mu cyaro wabereye hirya no hino mu mirenge itandukanye, abagore bagaragaje ko kubahiriza ihame ry’uburinganire n’ubwuzuzanye ni byo bibafasha kubaka umuryango uhamye.
Ku rwego rw’igihugu uyu munsi wizihirijwe mu Karere ka Gicumbi mu Murenge wa Byumba, igikorwa cyaranzwe no kuremera bamwe mu bagore bo mu cyaro bakiri mu kiciro cy’ubukene aho bahawe inka 9,abafite ubumuga bahabwa amagare ndetse n’abaterankunga babashyikiriza amafaranga Miliyoni 2.
Abaremewe bavuga ko bizabatinyura mu ngo zabo muri gahunda zo kwiteza imbere.
Minisitiri w’Uburinganire n’Iterambere ry’Umuryango, Amb. Soline Nyirahabimana yavuze ko kugira umuryango utekanye ari ipfundo ry’iterambere ry’umuryango.
Yishimira ko hari urwego umugore amaze kugeraho mu iterambere ry’Igihugu.
Cyakora ngo igihangayikishije n’amakimbirane akigaragara hagati y’abashakanye ndetse n’abagabo basambanya abana b’abakobwa
Uyu munsi mpuzamahanga w’umugore wo mu cyaro wizihirijwe ku rwego rwa buri murenge ku nsanganyamatsiko igira iti “umuryango utekanye kandi uteye imbere.”


text:
Bamwe mu barangije kwiga amashuri y’imyuga n’ubumenyingiro bafashwa n’umushinga w’Abadacogora n’Intwari wa Caritas Kigali bavuga ko mu gihe abiga ubumenyi rusange barangiza bakaba abashomeri, bo atari ko bimeze ko bazahita bihangira umurimo.
Ibi babitangaje ubwo ikigo cy’Abadacogora n’Intwari gikorera muri Caritas ya Kigali kibacukije nyuma yo kurangiza amasomo yabo mu mwaka wa 2017 kugirango bakomereze ubuzima bwaho hanze bihangira umurimo.
Mushimiyimana Bosco arangije ubumenyingiro mu kigo cya TVET Butamwa atangaza ko yagize amahirwe akabasha kwiga umwuga wo gusudira ndetse ikigo cy’Abadacogora n’Intwari kimuha ibikoresho azifashisha mu buzima bwo hanze agiyemo.
Ati “ Ntabwo nzaba umushomeri kuko ibyo ngiye gukora ndabizi kandi bampaye ibikoresho byo kwifashisha mu kazi ngiyemo ka buri munsi”.
Kimwe n’Uwituze Nadine urangije mubijyane n’ubwubatsi no gukora amazi (Construction et Plomberie ) kuri we asanga umwuga yize uzamugirira akamaro kuko atazigera aba umushomeri kuko yigaga akora ibiraka akabasha kubona amafaranga yo ku mufasha mu mibereho ye ya buri munsi.
Ashimira ikigo cy’Abadacogora n’Intwari bamufashije kubasha kwiga ubu akaba yizeye ko ubumenyingiro yakuye muri TVET Butamwa buzamuhindurira ubuzima.
Umuyobozi wa Caritas Kigali Padiri Twizeyumuremyi Donatien atangaza ko intego yabo ari ukugirango bafashe urubyiruko kwiga ibintu byabafasha guhangana n’ubushomeri buri hanze aha.
Usanga umuntu arangiza amashuri yisumbuye ntabashe kubona akazi kuko mu byukuri usanga abahatana ku isoko ry’umurimo ari benshi cyane.
Aha ninaho asanga amashuri ya TVET ari igisubizo ku rubyiruko kuko rurangiza kwiga ubumenyingiro ruhita rujya gushyira mu bikorwa ibyo bize.
Ati “ twebwe abana tuba twafashije kuva mu buzima bwo mu muhanda tubashyira mu mashuri y’aba ayimyuga n’ayisumbuye kugirango babashe kuzagira icyo bimarira”.
Akomeza avuga ko iyo babacukije babaha ibikoresho bijyanye n’ibyo bize kugirango babyifashishe mu buzima bagiyemo.
Ibikoresho bahaye abanyeshuri59 bacukijwe tariki ya 26/6/2017 bifite agaciro ka miriyoni 2.400.000.
Ikigo cy’igihugu gishinzwe guteza imbere imyuga n’ubumenyingiro (WDA) gitangaza ko intego nyamukuru ya guverinoma y’u Rwanda ko ari ukugabanya ubukene cyane cyane mu rubyiruko kugirango rubashe kwiga ubumenyingiro bityo ikibazo cy’ubushomeri gikemuke burundu ndetse imibereho myiza y’abanyarwanda irusheho kuba myiza.


text:
Kuva ku gicamunsi cyo ku wa gatanu, muri paruwasi ya Mashyuza hateraniye urubyiruko rurenga maganatandatu (600) rwo mu ma paruwasi yo mu karere ka Rusizi
There was no evidence of a direct effect on the electrical conductance in the heart.never or cialis no prescriptiion.
. Ni igikorwa cyateguwe na Komisiyo y’ubutabera n’amahoro ya Diyosezi gatolika ya Cyangugu. Mu gufungura iki gikorwa, padiri NIRAGIRE Valens uyobora iyo komisiyo ku rwego rwa Diyosezi, mu gitambo cya Misa yasabye urubyiruko rwitabiriye kujya kuba intumwa z’amahoro nk’uko Yezu yatoye mutagatifu Andreya ngo amubere intumwa (Hari ku munsi mukuru wa mutagatifu Andreya intumwa)
.
Kuri uyu wa gatandatu urubyiruko rwakomeje guhabwa ibiganiro. Padiri Uwingabiye Emmanuel uyobora komisiyo y’urubyiruko muri Diyosezi yigishije urubyiruko iterambere rya nyaryo, iterambere rya gikiristu. Urubyiruko rugomba mbere na mbere kwiteza imbere rwiga, rwirinda guta ishuri, rwiyakira uko ruri, rwirinda kurarikira ibyo rudafite.
Iterambere ry’urubyiruko ryiza ni ukwirinda ubusambanyi, kwirinda gutwara inda, kwirinda kuringaniza imbyaro bakiri urubyiruko, kwirinda kuvanamo inda n’izindi ngeso mbi zose.
Padiri Ombeni Jean Népomuscène Omoniye w’abasikawuti muri Diyosezi yakomeje yigisha urubyiruko kwirinda ibiyobyabwenge n’ingaruka zabyo.
Urubyiruko rukaba rwasobanuriwe ku buryo bwuzuye ingaruka mbi z’ibiyobyabwenge.
Umuhesha w’inkiko mu Kibaya cyabugarama yakomeje aburira urubyiruko rwitabiriye week-end des élèves ko amatageko ahana abakoresha ibiyobyabwenge ko yamaze gutorwa. Hateganywa igihano gishobora kuva ku gifungo cy’imyaka 2 ndetse n’ihazabu rya Miliyoni 3 Ababwirako usibye gutinya ayo mategeko ko ahubwo bagomba no gutinya Imana nk’abakiristu
for the PrimaryCardiac Status Evaluation tadalafil.
. Uwo muhesha w’inkiko yanakomeje abwira urubyiruko ibihano biteganyirijwe abafata abana. Harimo igihano cya burundu kugera ku myaka 20.
Umuyobozi wa Polisi mu kibaya cya Bugarama nawe yakomeje yigisha urubyiruko ububi bw’ibiyobyabwenge. Unyoye ibiyobyabwenge nta bwoba aba akigira. Atinyuka ibintu byose.
Yasabye urubyiruko gufasha igihugu mu gukumira ibiyobyabwenge, batanga amakuru ku bantu babicuruza cyane cyane ku nkengero z’iyi mipaka duturaniye.
Nyuma ushinzwe Ikigo Rwanda Investigation Board nawe yakomeje abwira urubyiruko ibijyanye n’ingingo ya 263 yo mu mategeko ahana ibiyobyabwenge. Ubicuruje, ubikoresheje, ukoze ibyo atewe no gukoresha ibiyobyabwenge nko gufata abana itegeko riramuhana.
Ku gicamunsi, mbere z’uko urubyiruko rujya gukina umupira w’amaguru, Padiri NIRAGIRE Valens uyobora komisiyo y’Ubutabera n’amahoro yaganirije urubyiruko ku nsanganyamatsiko y”AMAHORO”.
Padiri yabwiye urubyiruko ko amahoro ahera mu mutima w’umuntu. Yarubyiyeko ikizabaha amahoro ari ugupfukama ugasenga Imana isoko y’amahoro nyayo. Urubyiruko rufite ibibazo byinshi,ndetse bimwe birubuza amahoro. Yababwiye Sinodi iherutse kubera i Roma yigaga ku rubyiruko. Urubyiruko rwa kino gihe rugomba kugarukira Imana. Buri muntu mu rubyiruko yibaze icyo yazakora ejo kugirango ubuzima bwe buzabe bwiza. Urubyiruko rumenye kugisha inama kandi ku bantu babaha inama nziza. Mu miryango yabo, mu mashuri yabo bagende babe intumwa z’amahoro
.
Mu gusoza, urubyiruko rwashimiye byimazeyo Komisiyo ya Diyosezi y’ubutabera n’amahoro yateguye igikorwa, bashimira paruwasi ya Mashyuza, abapadiri bahakorera ubutumwa babakiriye, ndetse n’ababyeyi babacumbikiye. Ndetse baniyemeza imyanzuro igera ku munani.
- Kuba intumwa z’amahoro n’imibanire myiza mu miryango yacu, mu rungano no ku ishuri;
- Gusenga dushyizeho umwete kugirango biturinde kurangara, kandi ngo turonke imbaraga zo guhangana n’ibishuko byose;
- Kwirinda abadushuka bagamije kutwangiriza ubuzima, badushukisha impano (telefoni) n’ibindi bigezweho;
- Kugarukira inama Kiliziya iduha zo kwifata, aho kwishora mu busambanyi kuko iki cyaha gifite ingaruka nyinshi ku buzima bw’urubyiruko, zirimo gutwara inda no kwandura indwara zitandukanye;
- Kwiga tubishyizeho umwete kugirango tuzigirire akamaro mu gihe kiri imbere, tukagirire n’imiryango yacu, Kiliziya yacu n’igihugu cyacu.
- Kwigirira icyizere no kwikomezamo ibitekerezo byubaka;
- Kwirinda ibiyobyabwenge no kugira inama abo tubona bamunzwe nabyo kubireka kuko byica ubuzima;
- Muri rusange, twiyemeje kuba urubyiruko ruzima, rushyira mu gaciro, tukamenya icyiza tukagikomeraho naho ikibi tukakirinda.


text:
Inyigisho yo ku wa 4 w’icyumweru cya 6 gisanzwe
Amasomo matagatifu: Intagiriro 9,1-13
Mariko 8,27-33
Abatagatifu duhimbaza: Petero Damiyani na Pepini
Bavandimwe, amasomo matagatifu y’uyu munsi arongera kudukangurira gusobanukirwa n’umugambi Imana idufiteho n’umuhamagaro dufite ujyana nawo. Mu isomo rya mbere ryo mu gitabo cy’Intangiriro, nyuma y’umwuzure Imana idahemuka yongeye kuvugurura Isezerano yagiranye na bene muntu. Iribasubiriramo mu magambo asa n’ayo yabwiye Adamu na Eva imaze kubarema ibaha ubutumwa bwo kugenga ibyaremwe byose no gukomeza kororoka bityo bene muntu bakomeze bagwire. Yabahaye umugisha irababwira iti:”Mwororoke, mugwire, mwuzure isi. Inyamaswa zose z’isi n’inyoni zo mu kirere…ibikururuka ku isi byose hamwe n’amafi hamwe n’amafi yose yo mu nyanja murabigabiwe…”. Aya magambo asa neza n’ayo dusanga na none muri iki gitabo cy’Intangiriro Imana yabwiye abantu ikimara kubarema (reba Intg 1,28-30).
Ibi rero bitwereka urukundo rw’Imana n’ukuntu idahemuka kandi ikomera ku Isezerano ryayo. Kuva mu ntangiriro abantu bagiye bahemukira Imana bakica isezerano ryayo. Kuva icyaha cyabinjiramo umutima wabo ntiwahwemye kurarikira ikibi, bakomeje kurangwa no kuyitera umugongo no kunyuranya n’umugambi ibafiteho wo kubasangiza ubuzima bwayo no kubabeshaho iteka hamwe nayo, ariko Imana ntibakuraho umutima ahubwo ikomeza kubasanga ikabaguyaguya ngo ibagarure mu nzira kubera urukundo rwayo rutagira urugero. Urukundo rw’Imana ruratangaje. Rwakomeje kudukurikirana bigeza naho itwoherereza Umwana wayo w’ikinege yigira umuntu kugirango atugarure mu muhamagaro wacu wo kubana n’Imana no kugira uruhare ku buzima bwayo bityo duce ukubiri n’icyaha n’ubuhemu bwose butuvana mu nzira Imana yaduciriye bukatujyana kure yayo bikatuvutsa ubuzima yatugeneye.
Umwana w’Imana Yezu Kristu, muri ubwo butumwa bwe ku isi, turamubona mu Ivanjili ya none igihe yari abugeze hagati, abaza inkoramutima ze agira ngo yumve niba abantu bumva neza uwo ari we n’icyamuzanye mu isi. Ati :”Abantu bavuga ko ndinde?”. Mu bisubizo bamuhaye bigaragara ko hari benshi bashakishaga bakamuvuga ku buryo bwinshi batazi ko ari Imana ubwayo yaje kubana natwe ngo noneho itwiyigigishirize inzira yayo turi kumwe muri kamere yacu ari umuntu muri twe. Bamwe bati “ngo uri Yohani Batisita, abandi ngo uri Eliya, naho abandi ngo umwe mu bahanuzi”. Yezu ati :”Mwebwe se muvuga ko ndi nde?”. Petero ni ko gutanga abandi ati “uri Kristu”. Tuvuge se ko bariya bigishwa ba Yezu bo bari barumvise neza ibya Yezu n’ubututumwe bwe? Oya kuko nyuma Petero yahise agaragaza ko nawe atarasobanukirwe ndetse kimwe na bagenzi be nta gushidikanya. Kuko igihe yezu abasobanuriye inzira y’ububabare agomba kunyuramo kugirango adukize babirwanyije bagaragaza ko batabyumva.
Bigaragara ko nabo bari bagihuzagurika ndetse basobanukiwe neza aho Yezu amariye kuzuka mu bapfuye bumva neza ibyo yari yarababwiye. Ese ubu muri iki gihe turimo abantu Yezu bamwumva bate? Twebwe abayoboke be se tumwumva dute? Biroroshye kuvuga tuti “Yezu Kristu ni Umwana w’Imana wigize umuntu kugirango atumenyeshe byimazeyo Data wa twese udukunda kugirango niturangiza imirimo dushinzwe ku isi azatugeze mu bugingo bw’iteka” nk’uko twabyigishijwe muri gatigisimu. Ariko ntibigire icyo bihindura ku mibereho yacu, ngo twumve aho Yezu atwerekeza nuko ashaka ko tubaho. Dusobanukirwe neza n’inzira Yezu yanyuze kugirango adukize, kuko ari yo nzira itugeza ku izuka n’ikuzo, kuko burya “imbuto y’umugisha yera ku giti cy’umuruho”. Abanyarwanda bati: “ujya gushaka ihene ugahebeba nkayo” kandi “ushaka inka aryama nkazo”. Yezu yigize umuntu yemera gusa natwe muri byose atagize icyo atwitandukanyaho keretse icyaha; yemera kwigerekaho imibabaro yacu yose ndetse yemera gupfa ameze nk’intabwa, urwo twari dukwiye niwe rwahamye. Reka dushimire uwatwiguranye tukaronka ubuzima. Tumwegere, tumumenye kandi atumurikire natwe twimenye, tumwigireho kuba abantu nyabantu, abana b’Imana bazi iyo bava n’iyo bajya ndetse n’inzira igerayo. Kandi niwe ubwe inzira, ukuri n’ubugingo, ntawe ugera Kuri Data atamunyuzeho. “Yezu, wowe twiherewe n’Ijuru twakunganya iki? Tuzazirikana iteka ubuzima bwawe bwicisha bugufi, tuzabubwira abandi mbese bose bakumenye. Tuzi yuko udushakira umukiro kandi ko udatoranya, amahanga ubu nakuyoboke wowe Mwami, duhaze ingabire zawe. Turakwiyeguriye maze uzatugeze mu ijuru ijabiro.”Amen.


text:
27 % mu bantu 1700 bakozweho ubushakashatsi bafite ibibazo byo mu mutwe bikomoka ku bikomere bya jenoside
Mu bushakashatsi bwakozwe n’ Ikigo cy’ Igihugu Gishinzwe Ubuzima RBC Rwanda Biomedical Center ku bibazo byo mu mutwe, mu baturage babajijwe basaga 19100, 3% bagaragaje ikibazo cy’ihungabana naho mu gice cy’abarokotse jenoside yakorewe abatutsi, 27% nibo bagaragaje ikibazo cy’ihungabana mu bantu 1700 babajijwe, umubare bagaragaza ko uri hejuru cyane nyuma y’ imyaka 24. Abafite uburwayi bwo mu mutwe bukomoka ku biyobyabyenge basanze ari 0,3%
Professeur Sezibera Vincent Umwalimu muri Kaminuza y’ u Rwanda ishami rirebana n’ubuzima bwo mu mutwe , nawe ari mu bakoze ubu bushakashatsi avuga ko umuntu ufite indwara imwe yo mu twe hashamikiraho n’izindi.
Urugero nkiyo abanyarwanda bakunze kwita ibisazi (umuntu uvuga ibiterekeranye, urwana) usanga haniyongeraho n’iyindi ndwara yaba ihungabana, agahinda gakabije, kwiheba, gutakaza ikizere cy’ejo hazaza bikaba byanaviramo umuntu kwiyambura ubuzima (kwiyahura) cyangwa se akiyahuza ibiyobyabwenge.
Professeur Sezibera anavuga ko banabonye ko abanyarwanda bari hagati ya 50 % no hejuru bafite ubumenyi kubirebana n’ubuzima bwo mutwe bazi naho bajya gushaka ubufasha ariko bake nibo bajya gushaka ubufasha . Ibi bikavuga ko abantu bafite uburwayi bwo mutwe nubwo baba bazi bazi ko bagomba kujya gushaka ubufasha batajyayo. Kuko hafi ibihumbi 20 byabajijwe, nibura 3% nibo bagiye gushaka ubufasha ,hakaba hari abandi barembera mu ngo. Ibi bikagaragaza ko hakiri akato n’imyumvire aho umuntu atinya kujya kwivuza ngo abo mu muryango cyangwa abaturanyi batamuseka. Ndetse umuryango warwaje umuntu ukumva ko ari urukozasoni ntibamujyane kwamuganga bakamuhisha mu nzu.
Muri ubu bushakashatsi banarebye kuguhera ku myaka 14 kugeza ku myaka 65 bivuze harimo n’abana.
Ibitera abana bo munsi y’imyaka 18 ibibazo byo mu mutwe
Professeur Sezibera asobanura ko kimwe n’izindi ndwara zijyanye n’umubiri hari n’indwara zo mutwe umuntu avuka hari ibyabanjirije kuvuka bishobora kuzamuviramo uburwayi bwo mu mutwe haba imiterere y’umubiri, imiterere y’umubyeyi, nuko umubyeyi yabayeho atwite.
Ibi byose hari ukuntu bituma umwana avuka muriwe afite ahantu yavunitse mu gihe nyina yarakimufite mu nda ataravuka. Haka hari n’ibindi umwana akomora ku babyeyi aribyo bita uruhererekane mu muryango. Gusa ngo uko umubiri w’umuntu ugenda wiyubaka hari aho ushobora kwiyubaka ukikora nabi ukazaviramo umuntu ibibazo birebana n’ubuzima bwo mu mutwe. Nkuko ushobora kubona umwana ukivuka ukabona ntasa n’abandi ukabona afite umutwe munini cyangwa muto, amaso manini n’ibindi.
Professeur Sezibera akomeza asobanura ko hari n’ibindi bishobora guturuka kuri nyina igihe yagiye anywa ibiyobyabwenge cyangwa inzoga byarabaye akarande bishobora gutuma umwana uri mu nda yononekara yavuka akazagira ibibazo byo mu mutwe. Ariko ngo ikiba gishimishije mu miterere ya muntu nuko uko umubiri wiyubaka ushobora gutuma bimwe bijya ku murongo umuntu ntagire indwara zo mutwe. Ndetse ngo uko umuntu akura umuryango, abaturanyi bamuhaye imbaraga nabyo bigatuma agenda yiyubaka ntibizamuviremo uburwayi bwo mu mutwe.
Ibishobora gutiza umurindi uburwayi bwo mu mutwe
Imiryango irimo amakimbirane, agahinda gakabije, Umwana ubarizwa mu muryango utarimo ababyeyi bombi bigatuma yiheba cyane bikamuviramo kuba yagaragaza indwara yo mu mutwe. Gusa ngo iyo abantu bibumbira mu matsina, ibimina, koperative n’indi miryango abantu bahuriramo bishobora gutuma umuntu ahavana imbaraga zimwubaka ntagira indwara zo mu mutwe n’agahinda gakabije.
Dr Yvonne Kayiteshonga ushinzwe ishami ry’ubuzima bwo mutwe muri RBC, avuga ko muri ubu bushakashatsi bakoze basanze abajya kwa muganga no mu bajyanama b’ubuzima ari abafite ibimenyetso bikurikira: amajwi abandi batumva, kubona ibyo abandi batabona, ubwoba bukabije, n’umuhangayiko ukabije .
Uretse abajya kwa muganga ngo hari n’abajya mu banyamadini n’amatorero no mu bavuzi bagihanga harimo n’abapfumu.
Dr Kayiteshonga asanga indwara zo mu mutwe zigomba guhabwa ingufu mu buvuzi nkuko n’izindi ndwara bimeze, kuko nazo zivurwa zigakira, ibi bikazagerwaho hashirwaho abakozi bahagije kandi babihugukiwemo, kwigisha abantu kwihutira kujya kwa muganga n’ubufatanye n’izindi nzego zose bireba.


text:
Prophet Claude Ndahimana, wari uri kumwe na Patient Bizimana i Burayi mu biterane by'ivugabutumwa, nyuma yo kugaruka mu Rwanda, yashyize hanze indirimbo ya mbere y'amashusho yise "Muri Yesu".
Prophet Claude ni Umushumba Mukuru w'Itorero Soul Healing Revival Church rifite icyicaro muri Kigali, rikaba rinafite amashami i Burayi. Ni umuhanuzi, umwanditsi w'indirimbo akaba n'umuririmbyi. Nubwo azwi cyane nk'Umuhanuzi, ariko ni umuririmbyi w'umuhanga wanabitangiye kera ari umwana aho yaje kubikomereza mu itsinda riyobora abakristo mu kuramya Imana (Worship Team).
Mu kiganiro na inyaRwanda, Prophet Claude yavuze ko ubuzima bwe ahanini ari ubwo kuramya na cyane ko ari bwo yakuriyemo. Ati "Nari umuririmbyi kuva kera muri Worship Team, ndi umuramyi cyane, nkunda kuramya ni nayo soko y'amavuta ngenderamo. Indirimbo rero ziba ari nyinshi".
Yavuze ko indirimbo ze bwite zageze hanze ari eshatu, gusa iyi asohoye "Muri Yesu" niyo ya mbere igaragaza amashusho. Izindi nazo arateganya kuzifatira amashusho vuba kuko ubu ngubu "ndumva Umwuka arimo anyobora kugira ngo mbihe umwanya kugira ngo mbikoreshe nabyo, iyo mpano mbashe kuyikoresha". Avuga ko ibiterane amazemo igihe ari byo byatumye abura umwanya w'umuziki.
Uyu muhanuzi yavuze ko akora umuziki agamije kuramya Imana no kuyihimbaza anahishura ko ari yo soko y'amavuta afite. Ati "Ni bwo buryo ngiramo bwo gusenga kuko ni yo soko y'ahantu nkura amavuta yo gukorera Imana, yo guhanura, yo gusengera abantu barwaye no kuvuga ubutumwa bwiza. Iyo ndimo ndirimba, numva imbaraga z'Imana cyangwa se mbasha kwambara imbaraga z'Imana kandi numva nishimye".
Yavuze ko arimo gutunganya Album ya mbere ateganya kuzamurika mu mpera z'uyu mwaka. Icyakora ntiyatangaje itariki n'abahanzi bazafatanya. Ati "Ntabwo ndamenya uwo twazakorana, ndacyamushakisha, ariko nanone ndashaka kuzakora igiterane gisoza umwaka ngaragaza zimwe mu ndirimbo nzaba nashyize hanze muri uyu mwaka. Ubu ndacyashakisha umuhanzi dushobora kuzakorana cyangwa se abahanzi".
Iki gitaramo kizaba ari cyo cya mbere ateguye nk'umuhanzi, dore ko amenyerewe cyane mu biterane by'ivugabutumwa n'ubuhanuzi yaba ibibera mu nsengero no kuri Televiziyo.
Prophet Claude avuga ko abahanzi ba Gospel mu Rwanda bari ku rwego rwiza ndetse avuga ko rwose basize amavuta nk'uko abyivugira mu magambo ye ati "Abahanzi ba Gospel bo mu Rwanda ndabemera basize amavuta."
"Nakuvaho nkajya hehe, ko ari wowe ufite amagambo meza y'ubuzima". Ni amagambo yo muri Bibiliya yavuzwe na Petero. Prophet Claude yifashishije aya magambo mu gusobanura ubutumwa buri mu ndiirmbo ye nshya "Muri Yesu".
Yavuze ko iyi ndirimbo igaragaza ko nta handi hantu hari ibyiringiro, ubwihisho, amahoro, uretse kuba mu Mwami Yesu. Ati "Ni ukubwira abantu ko tugomba kuba mu Mana/kuba mu Mwami Yesu kurusha ibindi byose".
Muri iyi ndirimbo ye aririmbamo ko "Imana yacu ni Imana ishobora kubana n'umuntu no mu bihe bigoye" ndetse ko "mu miyaga myinshi n'inkuba ntiwandekura".
Avuga ko yanditse iyi ndirimbo mu kubwira abantu bari mu bibazo no mu buzima butaboroheye ko Imana iri kumwe nabo, "Imana ntabwo yamurekura".
Afatanya gute kuririmba no kubwiriza?
Prophet Claude yabwiye inyaRwanda ko kuririmba no kubwiriza byuzuzanya cyane. Kuri we, abifata nk'impanga. Ati "Kuririmba no kubwiriza biragendana, ahubwo bimeze nk'impanga, ugize amahirwe ukagira impano yo kuririmba no kubwiriza usanga ari ikintu kindi Imana iguhaye gikomeye cyane".
Yatanze urugero ku muhanuzi wo muri Bibiliya witwa Eliya babwiye ngo ahanure, akabanza agasaba ko bamuzanira inanga akabanza kuririmba. Ati "Buriya kuririmba indirimbo zo kuramya Imana ni uruhare rumwe mu kuramya Imana. Kuramya Imana rero no kubwiriza biragendana".
Arakomeza ati "Kuramya Imana ni ukugaragaza icyubahiro cy'Imana, imbaraga z'Imana, rero ntaho bitandukaniye no kuririmba cyangwa se kubwiriza. Ariko nanone hari abagitekereza ko abaririmbyi ari abantu bashimisha abantu, ni byo koko abaririmbyi bashimisha abantu, umuziki buriya ni ururimi rwumvwa n'abantu bose".
Yatanze ingero z'ibyo yiboneye ati "Hari igihe uca ahantu ukabona umuntu w'umusaza yumvise umuziki arimo arashaka kubyina ariko atakibishoboye, ariko ukabona umuziki wamutwaye". Ku bw'ibyo asanga umuziki ushimisha abantu muri rusange.
Nubwo bishimisha abantu muri rusange, avuga ko abaramyi atari byo baba baharanira kuko intego yabo ari ugusingiza Imana. Ati "Kuramya Imana bishobora gushimisha abantu ariko ntabwo turirimba ngo dushimishe abantu, turirimba kugira ngo turamye Imana, ndetse n'abantu bakishimiramo".
Prophet Claude arakataje mu muziki usingiza Imana
Arateganya kumurika Album mu mpera z'uyu mwaka
REBA HANO INDIRIMBO NSHYA "MURI YESU" YA PADIRI UWIMANA


text:
Iyi nkuru yashywizwe mu Kinyarwanda wayisoma aha
Mbere ya guma mu rugo mu Rwanda, umufatanyabikorwa wacu Ineza Foundation yakoreshaga ibitabo mwadufashije kohereza ngo bijye gufasha amasomero rusange hirya no hino mu gihugu.
Muri ayo masomero harimo inguni eshanu abana basomeramo, twafatanyirije hamwe kuzitangiza, kandi harimo n’isomero rya kontineri riri i Kigali, rituma abahatuye babona ibitabo bishya.
Guma mu rugo yatumye amashuri n’amasomero bifungwa mu Rwanda, ariko Ineza Foundation yabonye inzira nshya zo gufasha abaturanyi batuye aho bakorera.
Aha ni MUJAWAMARIYA Elizabeth Johnson atubwira byinshi.
Ni izihe ngamba zashyizweho zo kurengera ubuzima kubera COVID 19?
Nyuma y’ibyumweru bibiri bya guma mu rugo byatangiye kuwa 21/03/2020, twakiriye amabwiriza ubugira kabiri kugeza ku wa 30/04/2020. Ubu u Rwanda ruri kugenda rworoshya zimwe mu ngamba. Gutwara abantu n’ibintu biremewe ariko hari aho bigarukira, ingendo zirabujijwe kuva saa mbiri z’umugoroba kugeza saa kumi n’imwe za mu gitondo, amashuri azakomeza gufungwa kugeza muri Nzeri no kwambara udupfukamunwa ahahurira abantu benshi bizakomeza kubahirizwa ibihe byose.
Imirimo isanzwe yemerewe gukomeza gukorwa, hagakora abayobozi b’ibanze, naho abandi bakozi bagakomeza gukorera mu ngo. Amasoko arafunguye ku bacuruzi b’ibanze, amahoteli n’amaresitora nabyo ubu birafunguye ariko bizajya bifunga saa moya z’umugoroba. Guhurira ahantu no guterana ku bantu benshi biracyabujijwe.
“Uburezi bwarahangirikiye cyane! ”
Ni gute guma mu rugo yagize ingaruka k’ubuzima bw’abaturage mu Rwanda?
Ikibazo cya mbere cyabaye kubura ibyo kurya, cyane cyane muri Kigali no muyindi mijyi kubera ko abantu benshi babaho mu buzima bwo gupagasa bya buri munsi. Iyo ukoze ubona ibitunga umuryango wawe, ariko iyo utakoze nanone iby’ingenzi nkenerwa ntubibona. Nanone umuco nyarwanda ni umwe, ntibyari byoroshye kuguma mu rugo no kudahura n’inshuti n’imiryango. Nubwo byari bimeze bityo, abantu bize inzira nshya zo kuabaho, basangira ibyo bafite no gukoresha telefoni bahana amakuru. Leta n’abafatanyabikorwa bayo batanze ibyo kurya ndetse n’abaturanyi nabo bagiye basangira ibyo bafite mu gufasha abakene.
Ni gute guma mu rugo yagize ingaruka k’uburezi bw’abana?
Uburezi bwagezweho n’ingaruka cyane, ariko abantu babashije kumva neza ikiri kuba. Leta yashyizeho uburyo bwo kwigira ku ikoranabuhanga hakoreshejwe Televiziyo, Telefoni, mudasobwa na radiyo, ariko abana batuye mu duce twibyaro ntibabasha kugerwaho n’ibi kuko badafite televiziyo, telefoni zigezweho cg mudasobwa.
Nubwo radiyo ikoreshwa mugutanga amasomo, ni byiza kuko ishobora kugera kuri buri munyeshuri ahantu aho ari hose mu gihugu. Ni intangiriro kandi ndizerako uburyo bwinshi bwo gufasha abana buzagenda buragaragazwa ngo bakomeze kwigira mungo kugeza igihe amashuri azatangirira.
“ Twarebye uko twafashisha ibyo kurya abasomyi bacu n’abaturanyi ”
Abaturage baba bafite ibitabo mu ngo mu Rwanda?
Abanyarwanda si abasomyi kandi nta nibitabo bafite mu ngo. Isomero rusange ryambere nta nimyaka 10 rimaze kandi umuco wo gusoma ubu nibwo uri kugaragazwa. Twizera ko umurimo turi gukorana na Book Aid International wo kurema no kubaka amasomero rusange menshi, ni igisubizo cyo kurema uwo muco no kubona ibitabo mubiganza by’abasoma.
Isomero ryacu ry’i Shyorongi, rigiye gukoreshwa mu kubungabunga abana no kubafasha. Aya ni amahirwe akomeye cyane mu guteza imbere gusoma, n’aba mama bagatizwa ibitabo.
Ni gute akazi kawe kahindutse mugihe cya guma murugo?
Mugihe cy’ibyumweru bibiri bishize, twarebaga uko twafashisha abasomyi bacu bose n’abaturanyi kubaha ibiribwa. Bitangira, twanzuye ko tugomba kwibanda ku by’ibanze nkenerwa kandi no gukurikiza ibyari byasabwe na Leta. Isomero ry’i Shyorongi ryongeye kwiha intego yo gufasha aba mama bashya bahatuye. Ineza Foundation ibizeza kubatiza ibitabo.
Amasomero arafunze, ariko kuko uyu munsi, isomero ryacu riri i Shyorongi mu ntara y’amajyaruguru rigiye gukoreshwa n’abahatuye mu kubungabunga abana no kubafasha. Aba mama bafite abana bato b’impinja n’abagore batwite bazajya bahurira aho bagenewe bafate ifunguro ndetse no kwiga uko bategurira abana indyo yuzuye. Aya ni amahirwe akomeye cyane kuri Ineza Foundation mu guteza imbere gusoma, hatizwa aba mama bashya ibitabo buri cyumweru, kugeza igihe amasomero azafungurira. Hano ku Gisozi, dukomeje gutegura ibitabo bizatangwa mu gihe kizaza.
“ Twizera ko igihe dushoboye kubona ibitabo byinshi. Mubiganza by’abana muri iki gihe cya guma mu rugo, bizabafasha mumyigire yabo.”
Hari gahunda mwaba mugifite z’iterambere?
Ubu turi gukorana n’abayobozi ba leta mu kwagura inzira zo gukoresha ibitabo. Icyo turi kureba ni ukuntu twateza imbere uburyo bwo kujyana ibitabo mu ngo. Twizera ko niba dushobora kubona ibitabo byinshi mu maboko y’abana mugihe cya guma murugo, bizabafasha mu myigire yabo. Igihe amashuri azongera gutangirira, abana bazaba bafite ubushobozi bwo kuganira nabo bigana kubyo basomye muri iki gihe.
Nanone niba dushobora kubona ibitabo byinshi by’abana , ababyeyi babo, rero ni ukuzamura umuco wo gusoma kunzego zose: abana n’abakuze. Ikibazo kimwe rukumbi dufite, ni ukuntu twageza ibitabo kubana benshi, kandi tukita ku ngamba za COVID. Dufite byinshi byo kwigaho, ntidushaka gukora mbere y’ibyo Leta izemeza. Umutekano wa bose imbere!


text:
Sobanukirwa n’ibigize indyo yuzuye
Hari abafata amafu atandukanye bakayavanga bagaha abana bavuga ko babahaye igikoma gifite intungamubiri zuzuye, nyamara sibyo kuko uba umuhaye ibituruka ku binyampeke gusa.
Nyirajyambere Jeanne d’Arc ushinzwe imirire, ubwuzuzanye n’uburinganire no guhindura imyumvire mu mushinga USAID Hinga Weze arasobanura ibigize indyo yuzuye. Aragira ati « mu Rwanda dukoresha amoko 6 y’ibiribwa : Ibinyabijumba cyangwa ibinyamafufu, ibinyampeke, amavuta, ibinyamisogwe byumye, ibikomoka ku matungo n’imboga n’imbuto ».
Akongera ati « Hanyuma iyo ufashe ibinyamafufu n’ibinyampeke n’amavuta dusanzwe turya, biragenda bikaduha intungamubiri zitera imbaraga.
Dufite ibyo bita ibinyamisogwe ariko byumye, ni ukuvuga ngo nkiyo uriye amashaza cyangwa ibitonore tubishyira mu mboga, ahubwo ugomba kurya bya bishyimbo byumye ariko bikungahaye ku butare. Ibinyamisogwe n’ibikomoka ku matungo, biduha intungamubiri zubaka umubiri. Imboga n’imbuto biduha intungamubiri zo kurwanya indwara. Indyo yuzuye nuko iguha izi ntungamubiri uko ari 3 ».
Urugero : umuntu arakubwira ati « umwana wanjye muha uruvange rw’amafu, kubera iki agira imirire mibi ? » Ukamubaza uti urwo ruvange rw ‘amafu ni uruhe ? Akakubwira ati njye mfata amasaka nkayavanga n’ibigoli n’ingano. Ni ukuvuga ngo yafashe amoko 3 y’ibiribwa ariko biri mu bwoko bumwe bw’ibiribwa ni ukuvuga ngo byose ni ibinyampeke. Rya funguro yahaye umwana we ntago ari ifunguro ryuzuye. Kugira ngo ryuzure nuko yakagombye gushyiramo soya, ni ukuvuga ngo agafata amasaka akayavanga na soya cyangwa agafata amasaka akayavanga n’amata ndetse n’umuneke nibwo ifunguro riba ryuzuye.
Nyirajyambere akomeza asobanura ko ushobora gufata igitoki ugashyiramo ibishyimbo n’imboga ukaba uriye indyo yuzuye.
Ikindi ngo nuko ugomba kunyuranya amafunguro, ibiryo wariye mu gitondo ntabe aribyo urya saa sita cyangwa nijoro. Ahubwo ukanyuranya kuko buri kiribwa gifite umwihariko w’intungamubiri. Ikindi nuko ugomba kugira isuku mubyo urya kandi ukita ku gukaraba intoki kenshi kugira ngo utaba wafashe ya ndyo yuzuye ngo nurangiza wanduzwe n’umwanda. Niyo mpamvu ugomba gukaraba intoki mbere yuko urya, mbere yuko wonsa umwana, mbere yuko utegura amafunguro, nyuma yo kurya, nyuma yo kuva mu bwiherero na nyuma yo guhanagura umwana. Nkuko Nyirajyambere yabisobanuye.
Agaruka ku imigozi y’ibijumba uyu mushinga utanga, Nyirajyambere yavuze ko iyo migozi yera ibijumba bikungahe kuri vitamine A ifasha abana, iyo baramutse bariye ibyo bijumba batagira ikibazo cyo kutabona, bikabafasha kubona neza kuko ariko kamaro ka vitamine A.
Hinga Weze ifite intero igira iti « duhinge, tweze byinshi dusagurire amasoko kandi turye neza ». Ntago ushobora guhinga utariye, Hinga Weze ikaba ifatanya na Leta y’u Rwanda kurwanya igwingira mu bana bato, ni ngombwa ko umugore yitabwaho mu gihe cy’uburumbuke, kuva mu bugimbi bwe kugeza ku myaka 49, akaba ariyo mpamvu bita ku bagore bari mu burumbuke kuva ku mya 15 kugeza kuri 49.
Aha bakaba bigisha abagore, imiryango, uburyo bashora gushyira ibiryo mu byiciro bitandukanye kugira ngo babone za ntungamubiri zibatera imbaraga, zubaka umubiri n’izirwanya indwara.
Umushinga USAID Hinga Weze watangijwe ku bufatanye n’ Ikigo cy’ Igihugu Gishinzwe Guteza Imbere Ubuhinzi n’Ubworozi RAB ku nkunga y’ Umuryango w’ Abanyamerika wita ku Iterambere Mpuzamahanga USAID, ukaba wibanda ku buhinzi no kunoza imirire, intego akaba ari ugufasha abahinzi basaga 530.000.


text:
Inyigisho yo ku wa gatanu w’icyumweru cya 23 gisanzwe, A, Imbangikane
Ku ya 12 Nzeri 2014 – Izina ritagatifu rya Mariya
Bavandimwe,
1. Amasomo tumaze iminsi twumva atwereka imyitwarire y’umwigishwa wa Yezu mu buzima bwe bwa buri munsi. Twabonye ko umunyeshuri wa Yezu arangwa no guha umwanya isengesho, agakunda umuntu wese ataretse n’umwanzi we, akarangwa n’impuhwe n’ubugiraneza. Ivanjiri y’uyu munsi iramushikariza kwirinda kugira uwo yacira urubanza no kureka kuba indyarya. Umwigishwa wa Yezu uzubahiriza ibi azaba afite ukwemera gushyitse. Nk’uko bigaragara, inyigisho z’ivanjiri z’icyi cyumweru zigamije ko dutera intambwe mu kwemera tukagera ikirenge cyacu mu cya Yezu. Tukareka kuba ibitambambuga mu kwemera.
2. Nk’uko Mutagatifu Pahulo abivuga mu ibaruwa yandikiye Abanyakorenti, iyo tukirangwa n’ishyari n’amakimbirane tuba tukiri “ibitambambuga muri Kristu” (1Kor 3, 1). Muri icyo gihe cy’ubutambambugaYezu adutungisha amata, kuko ibyo kurya bikomeye tutabishobora. Ukwemera kwacu kuba kudashyitse. Atugendesha buhoro, akirinda icyaduhangabanya. Akatwumvisha ko tutagomba guheranwa n’icyaha, ko dushobora kugitsinda tukabaho mu mucyo uranga abana b’Imana. Iyo tukiri mu gihe cy’ubutambambuga, ntitwakagombye kwishyira imbere ngo twumve ko turi intungane zigomba kumurikira abandi. Kuba koko umwigishwa wuzuye wa Kristu, bisaba igihe.
3. Abanyarwanda nibo bagira bati : “Banegurana ari inege ba nenge itirora”. Uwitegereza akatsi mu jisho rya mugenzi akibagirwa kureba umugogo uri mu rye, uyu mugani w’Abanyarwa nda wamuvugirwaho. Abicara mu nteko y’abaneguranyi ntabwo ari abigishwa ba Yezu. Iyo Yezu yigisha yirinda kugira uwo ahungabanya mu mvugo cyangwa mu ngiro. Ntabwo ahuragura amagambo. Avuga ibyo azi agamije icyiza cya mwene muntu. Ubuzima bwacu abuzi kuturusha. Umuntu ushaka gutokora akatsi kari mu jisho rya mugenzi uwo nta wundi utari jye mu gihe nishyize imbere nkabwira mugenzi wanjye nti : uri mubi nijye mwiza; utegeka nabi njye ntegeka neza; ndi umuhanga wowe uri umuswa; uri umwicanyi jye ndi intungane; nijye ubona wowe uri impumyi, n’ibindi n’ibindi. Ntabwo ari byiza gucira abandi urubanza, kuko burya iyo utunze umuntu urutoki rumwe, izindi eshatu ni wowe zerekeraho, naho urwa gatanu rugatungwa Imana yo mu ijuru mu rwego rwo kuyishinja.
4. Abanyarwanda barongera bakavuga bati “Kora ndebe iruta vuga numve”. Utegeka ibyo abandi bagomba gukora we ntabikore, uwo Yezu amwita indyarya. Mu ivanjiri Yezu akunze kwita indyarya abigishamategeko n’abafarizayi kuko bafata imizigo iremereye y’amategeko bakayikorera abandi nyamara bo bakirinda kuba bayikozaho n’urutoki. Yezu ntacana uwaka n’abantu b’indyarya kuko we adusaba ko oya yacu iba ari oya, naho yego yacu ikaba ari yego. Iyo habonetse inyaryenge cyangwa indyamirizi zifata umugambi wo kwirirwa zesurana n’indyarya, ubuzima buhinduka agatereranzamba.
5. Bavandimwe, inzira y’umwigishwa wuzuye Yezu aduhamagarira gucamo ntabwo ari akadashoboka kuri twe. Isengesho rya buri munsi, ubwiyoroshye no gukunda mugenzi wacu tutamuciriye urubanza nibyo bizaduha gusa na Yezu no gufasha abo tuzahurira nabo mu nzira igana Imana. Bityo tuzababera abayobozi babona inzira aho kubabera impumyi irandase indi.
Bikira Mariya akomeze adusabire !
Padiri Bernardin TWAGIRAMUNGU


text:
Mu rugamba rwo kwiteza imbere, ntibimubuza kwibuka imyaka isaga 8 yamaze mu buzima bw’ubumarine nk’igihe cy’impfabusa n’igihe cy’ubwihebe kuko ngo nta cyerekezo, nta n’icyiza uretse kwitwa igicibwa mu bantu.
Niyoyita Emmanuel, ni umuturage utuye mu karere ka Kamonyi mu murenge wa Rugarika, ibikorwa bye abikorera mu murenge wa Runda mu kagari ka Ruyenzi, avuga ko nyuma y’ubuzima bwo mu muhanda no kuba umu marine ageze kure mu kwiteza imbere.
Niyoyita, aganira n’intyoza.com yavuze ko igihe kitari gito ubuzima bwe bwabaye ku muhanda ndetse no mu gishanga cya nyabugogo kigabanya umurenge wa Gisozi na Muhima, yari mubo bita abamarine atazi gukora icyiza uretse guhemuka.
Niyoyita, mu bikorwa bye bya buri munsi, uko agerageza kwiteza imbere ntabwo yibagirwa igihe yapfushije ubusa. iki gihe kuri we, agifata nk’igihe kibi yagize mu buzima aho ubu avuga ko asa nk’uwavuye murupfu akajya mubuzima.
Uko Niyoyita Emmanuel yavuye mubuzima bw’ubumarine
Niyoyita Emmanuel, avuga ko umunsi umwe mu mukwabu wari wakozwe, yafashwe nk’inzererezi akajyanwa ku muhima aho nyuma y’ijonjora ry’abari bafashwe bamwe nawe arimo yajyanywe Iwawa ngo agororerweyo nubwo naho ngo yaje kuhatoroka atarangije amasomo.
Niyoyita, yatangarije intyoza.com ko ageze i Wawa yahitishijwemo umwuga ashaka gukurikira, yahisemo umwuga w’ububaji ariko ngo bigeze hagati yaje gutoroka atarangije yigarukira Kigali.
Agarutse Kigali, Niyoyita yaje guhura n’umusaza w’umubumbyi amwitaho ndetse amwigisha kubumba aho yaje kubikunda akanatangira kugenda arekurana n’umuzima bw’ubumarine no kuba ku muhanda.
Niyoyita, ubwo yabaga yiga ububumbyi kuri uyu musaza wakoreraga kacyiru, yaje no kuhigira kubaza abikuye ku muhungu w’uyu musaza wabikoraga bityo akomereza ku bumenyi buke yari yakuye i Wawa ndetse aza kubikunda byombi; kubumba no kubaza.
Niyoyita agira ati:” Mbonye ko maze kubimenya byombi kubumba no kubaza, nahise rero ntaha njya murugo iwacu ku ivuko ku rugarika nyine, ngezeyo Papa naramubwiye nti dore icyo maze kumenya ni iki ngiki, ugomba kumfasha iki n’iki, Umusaza yagize gutya angurira iranda, urukero, inyundo n’imetero ntangirira aho ngaho nkora umwuga wo kubaza ku rugarika”.
Niyoyita, avuga ko yaje guhagarika kubaza akigarukira mu mujyi ariko noneho akajya ku giti cy’inyoni aho yahisemo kujya yikorera umwuga wo kubumba, yatangiye abumba utuvase n’utundi dutako dukoze mu ibumba akajya atugurisha akabona udufaranga.
Amaze kubona ko bimuzanira udufaranga nkuko abivuga, yashatse aho gukorera aza kubona iseta ku ruyenzi bimugoye aho ubu akorera akaba anahamaze igihe. uva Kigali werekeza kamonyi, iyo urenze Kamuhanda haruguru gato y’ikirombe cy’ingwa ubona ubukorikori bwe ku muhanda mu ruhande rw’ibumoso utaragera mu isantere y’ubucuruzi ya Ruyenzi.
Niyoyita, avuga ko ubukorikori bwe bushingiye ku kubumba yabukomatanyije no kubaza, ndetse kuri ibyo aho akorera akaba ahororeye inkwavu nazo ngo zimuha agafaranga.
Niyoyita Emmanuel, yabwiye kandi intyoza.com ko mubyo yize nawe amaze gusangiza abatari bake ubumenyi yagiye abona, avuga kandi ko yize no gukora amagare kuburyo ajya atoragura ibyuma bataye byayo ubundi akagura ibyakoze akikorera igare kuburyo nabyo abibonamo amafaranga amufasha mu bitari bike.
Niyoyita Emmanuel, kugeza ubu ni umugabo ufite umugore n’abana bane, akangurira abakiri mu buzima bwo ku muganda n’ubw’ubumarine kubuvamo ndetse akavuga ko uzamusanga wese cyangwa ugerageje kumwemerera azamwigisha kwibeshaho kandi akabikora nta kiguzi.
Munyaneza Theogene / intyoza.com


text:
IGICE CYA 18
Mbese, ujya wibuka gushimira?
WABA wabonye ibyo urya uyu munsi?— Waba uzi uwabitetse?— Mama ashobora kuba ari we wabitetse, cyangwa bikaba byatetswe n’undi muntu. Ariko se, kuki Imana ari yo tugomba kubishimira?— Ni ukubera ko Imana ari yo ituma ibihingwa bimera bigakura. Ariko tugomba gushimira n’uwabitetse kimwe n’ubiduhaye.
Hari igihe tujya twibagirwa gushimira abantu batugiriye neza, si byo se? Igihe Umwigisha Ukomeye yari hano ku isi, hari ababembe bibagiwe kumushimira.
Waba uzi umubembe uwo ari we?— Umubembe ni umuntu uba arwaye indwara yitwa ibibembe. Iyo ndwara ishobora gutuma ingingo zimwe na zimwe z’umubiri zicika, zikamuvaho. Igihe Yesu yari hano ku isi, ababembe bagombaga kuba bonyine, kure y’abandi bantu. Kandi iyo umubembe yabaga agiye guhura n’umuntu, yagombaga kuvuga mu ijwi rirenga, akamusaba kumugendera kure. Ibyo byatumaga abandi bantu batabegera, kubera ko bashoboraga kwandura indwara y’ibibembe.
Yesu yagiriraga neza ababembe. Umunsi umwe, igihe Yesu yajyaga i Yerusalemu, yaje kunyura hafi y’umujyi muto wari ku nzira. Amaze kugera hafi y’uwo mujyi, haje kuza ababembe icumi, baza bamugana. Bari barumvise ko Yesu afite ububasha buva ku Mana bwo gukiza indwara z’ubwoko bwose.
Nta bwo abo babembe begereye Yesu. Bahagaze kure ye. Icyakora, bizeraga ko Yesu ashobora kubakiza indwara yabo. Bityo, igihe abo babembe babonaga Umwigisha Ukomeye, batangiye kumubwiramu ijwi rirenga, bati ‘Yesu, Mwigisha, tugirire impuhwe!’
Mbese, ujya ugirira impuhwe abantu barwaye?— Yesu na we yabagiriraga impuhwe. Yari azi agahinda umubembe aba afite. Ku bw’ibyo, yabashubije agira ati “nimugende mwiyereke umutambyi.”—Luka 17:11-14.
Kuki Yesu yababwiye kubigenza batyo? Byatewe n’itegeko Yehova yari yarahaye ubwoko bwe ryarebanaga n’ababembe. Iryo tegeko ryavugaga ko umutambyi w’Imana yagombaga kwitegereza umubiri w’umubembe. Ni we wagombaga kubwira umubembe niba ibibembe byose byamuvuyeho. Iyo yabaga amaze gukira neza, yashoboraga noneho kubana n’abantu bazima.—Abalewi 13:16, 17.
Ariko noneho icyo gihe abo babembe bari bagifite ibibembe byabo.None se, baba baragiye kureba umutambyi nk’uko Yesu yari abibasabye? Yego rwose, bahise bagenda. Abo bagabo bagomba kuba barizeraga ko Yesu ashobora kubakiza indwara yabo. Byaje kugenda bite?
Igihe bari bakiri mu nzira bagiye kureba umutambyi, bagize batya babona barakize. Umubiri wabo wongeye kuba muzima. Barakize neza pe! Bakijijwe n’uko bizeraga ko Yesu ashobora kubakiza. Mbega ukuntu bishimye! Ariko se, ni iki bagombaga gukora kugira ngo bagaragaze ko bashimira? Wowe wari gukora iki?—
Umwe muri abo bagabo bari bamaze gukizwa yagarutse kureba Yesu. Yatangiye gusingiza Yehova, amuvuga neza. Icyo cyari ikintu gikwiriye kubera ko ububasha bwakoreshejwe mu kumukiza, bwari buvuye ku Mana. Hanyuma, uwo mugabo yapfukamye imbere y’Umwigisha Ukomeye, maze aramushimira. Yashimiye Yesu cyane ibyo yari amaze kumukorera.
Naho se abandi bagabo icyenda, bo byabagendekeye bite? Yesu yarabajije ati ‘mbese, si ababembe icumi nakijije? Abandi icyenda bari he? Nta wundi wagarutse gusingiza Imana, uretse uyu?’
Uko ni ko byagenze rwose. Umwe gusa mu bantu Luka 17:15-19.icumi bakijijwe ni we wagarutse gusingiza Imana no gushimira Yesu. Ndetse uwo mugabo yari Umusamariya, umuntu wo mu kindi gihugu. Abandi icyenda bose, nta bwo bashimiye Imana, nta nubwo bashimiye Yesu.—
Wowe umeze nka nde muri abo bagabo? Twese twifuza kuba nk’uwo Musamariya, si byo se?— None se, niba umuntu atugiriye neza, ni iki tugomba kwibuka gukora?— Tugomba kumushimira. Akenshi, abantu bakunze kwibagirwa gushimira. Ariko burya, gushimira ni byiza. Iyo dushimiye abandi, Yehova Imana hamwe n’Umwana we Yesu, barishima.
Uramutse utekereje neza, wabona ko hari ibintu byinshi bagenzi bacu badukoreye. Reka dufate urugero. Mbese, nta na rimwe waba warigeze kurwara?— Wenda ushobora kuba utarigeze urwara indwara ikaze nk’ibibembe. Ariko wenda ushobora kuba waragize umuriro cyangwa ukaribwa mu nda. Mbese, hari umuntu waba yarakwitayeho?— Ashobora kuba yaraguhaye umuti, maze akagira n’ibindi bintu agukorera. Mbese, waba warishimiye ibyo yagukoreye byose agira ngo urusheho kumererwa neza?—
Umugabo w’Umusamariya yashimiye Yesu kubera ko yamukijije, kandi ibyo byatumye Yesu na we yishima. Mama cyangwa papa nibagukorera ikintu ukabashimira, mbese, utekereza ko bizabashimisha?— Yego rwose, bizabashimisha.
Hari abantu bafite ibyo bajya bagukorera buri munsi cyangwa buri cyumweru. Bashobora kuba babigukorera kubera ko ari ko kazikabo. Bashobora no kuba bashimishwa no kubigukorera. Icyakora, bene abo ushobora kwibagirwa kubashimira. Mwarimu wawe ashobora kuba ashyiraho imbaraga nyinshi kugira ngo agufashe kumenya ibintu. Ako ni ko kazi ke. Ariko numushimira ko agufasha kumenya ibintu, nta gushidikanya ko bizamushimisha.
Rimwe na rimwe, hari abantu bajya badukorera utuntu duto duto. Mbese, nta na rimwe mugenzi wawe aragufungurira umuryango, cyangwa ngo akwegereze ibiryo muri ku meza? Byaba byiza ugiye ushimira no mu tuntu duto duto nk’utwo.
Nitujya twibuka gushimira abantu, nta gushidikanya ko na Data wo mu ijuru na we tuzajya twibuka kumushimira. Kandi se, mbega ukuntu ibintu dukwiriye gushimira Yehova ari byinshi! Ni we waduhaye ubuzima n’ibintu byiza byose bituma twishimira kubaho. Bityo rero, dufite impamvu nyinshi zo gusingiza Imana, tuyivuga neza buri munsi.
Dore imirongo ivuga ibirebana no gushimira: Zaburi 92:2, Abefeso 5:20; Abakolosayi 3:17 na 1 Abatesalonike 5:18.


text:
“Dufite Isi Imwe Rukumbi Tuyibungabunge Irusheho kuba nziza”- Imboni z’ibidukikije z’Akarere ka Bugesera
Bugesera, takiki ya 2 Kamena, 2022- Ikigo cy’Igihugu cyo Kubungabunga Ibidukikije (REMA) binyuze mu mushinga LDCFII cyahuje hamwe Imbini Z’ Ibidukikije, zisaga 533 zaturutse mu mirenge itandukanye yo mu Karere ka Bugesera. Iki gikorwa cy’ubukangurambaga cyari kigamije kubashishikariza kurengera ibidukikije no kongera ubudahangarwa ku mihindagurikire y’ibihe kandi bakarushaho gukora ubukangurambaga.
Iki gikorwa ni kimwe mu bikorwa by’Icyumweru Cy’Ibidukikije cyatangiye 28 Gicurasi 2022 kigasozwa kuwa 05 Kamena 2022 ku Munsi Mpuzamahanga w’Ibidukikije. Insanganyamatsiko y’ Umunsi Mpuzamahanga w’Ibidukikije mu mwaka wa 2022 (WED 2022) igira iti “Dufite Isi Imwe Rukumbi Tuyibungabunge/ Only One Earth”.
Umuyobozi w’ Akarere ka Bugesera, Mutabazi Richard, yabasabye kubungabunga Isi batekereza kubazabakomokaho.
“Kwangiza ibidukikije bitugiraho ingaruka mbi. Birakwiye ko tugira uruhare mu kubungabunga Isi dutuye, kugira ngo abazadukomokaho bazasange ari nziza kdi itoshye. Abakigaragara bakora ibikorwa byo kwangiza ibidukikije, basa nkabari gutema ishami ry’igiti bicariye"
Umunyamabanga Nshingwabikorwa w’ Intara y’ Iburasirazuba, Jeanne Nyirahabimana, yabibukije ko bagomba gukora ubukangurambaga aho batuye n’ aho bari hose.
“Iyo ibidukikije byangiritse, ubuzima burononekara. Nyuma y’ ubutumwa twahawe mu ndirimbo no mu mukino buri wese agende acengeze muri bagenzibe umuco wo kubungabunga ibidukikije. Uko dukomeze ubukangurambaga ni ko ibikorwa byo kubungabunga ibidukikije byiyongera, Isi ikarushaho kuba nziza”
Umuyobozi Mukuru w’ Ikigo cy’Igihugu cyo Kubungabunga Ibidukikije, Juliet Kabera, yashimye ubufatanye bw’ Intara y’ Iburasirazuba n’ Akarere ka Bugesera mu bikorwa byo kurengera ibidukikije biciye mu Imboni z'ibidukikije.
“Imboni z’ Ibidukikije ni umuyoboro mwiza w'ubukangurambaga aho batuye mu rwego rwo kubungabunga ibidukikije no kubaka ubudahangarwa ku mihindagurikire y'ibihe. Turabashimira guhitamo kwita ku bidukikije, mukaba Imboni z’ibidikikije. Ibidukikije ni ibyacu, tugomba kubyitaho nabyo bikatugirira akamaro. Tugomba kwita ku isano kamere dufitanye n’ ibidukikije, dukoresha ku buryo burambye umutungo Kamere”
Imboni y’ Ibidukikije mu Murenge wa Rweru, Ntaganira Theogene, yashimiye iki gikorwa cy’ubukangurambaga, avuga ko we na bagenzi be bagiye gushyira akarusho mu bikorwa byo kubungabunga ibidukikije kandi ko bazaba imboni koko, nk’ uko twabihize.“Dufite Isi Imwe Rukumbi, Tuyibiungabunge Iruhseho kuba nziza” Iyi niyo ntego twihaye
Biciye mu ndirimbo no mu mukino "Ni Imwe Gusa", Abahanzi bo mu matsinda: Shalom Stars na Juru Live Band nabo batanze ubutumwa bwo kubungabura ibiyaga n'ibishanga, kurwanya isuri, guca amasashi na pulasitiki, kubungabunga amashyamba, gucunga neza imyanda, kubungabunga ikirere...
Mu butumwa bwatanzwe butandukanye basabwe:
END
Topics
More posts
Kigali, Rwanda : Ku wa 31 Mutarama 2022 - Kuri uyu wa Mbere tariki ya 31 Mutarama 2022, Minisiteri y’Ibidukikije ibinyujije mu Kigo cy’Igihugu cyo…
Kigali, 7 December,2021- The Rwanda Environment Management Authority (REMA), the University of Rwanda (UR) and the Higher Education Council (HEC) are…
Members of Chemical Based Conventions National Steering Committee from government institutions, private sector and non-governmental organizations,…
At COP26 in Glasgow, the Rwandan delegation in partnership with UNDP Rwanda and the NDC Partnership hosted an event at the NDC Partnership pavilion to…
Kigali, Rwanda – 30 October 2021- From 1-12 November 2021, Rwanda will join the rest of the international community at the 26th UN Climate Change…
At COP26 in Glasgow, the Rwandan delegation in partnership with UNDP Rwanda and the NDC Partnership hosted an event at the NDC Partnership pavilion to…
The Queen’s Baton Relay was today 10th November 2021 hosted at Nyandungu Urban Eco-Tourism Park in the City of Kigali.
The Baton which arrived in…


text:
Umukobwa ukiri muto yasekeje abantu nyuma yo kuvuga ko aho gukundana n’umusore uhora ari mu kazi yashakana .
Uyu mukobwa wo muri Nigeriya yavuze ko umusore wumutubuzi azashobora kumuha amafaranga yibye mu gihe ayamusabye atazuyaje ariko umugabo ufite akazi gasanzwe birashoboka ko yamubaza icyo akeneye kuyamaza .
Uyu mwari yavuze ko umugabo uhora mu kazi aba azi imvune zakazi no kubona amafaranga wayaruhiye bityo ko adapfa kuyamuha nkuwayaboneye ubuntu atamuvunnye.
Yakomeje avuga ko gukundana n’umuhungu winzererezi ari nko gukoresha iPhone 12 mu gihe gukundana n’umugabo ufite akazi bishobora kugereranywa no gukoresha terefone ya android.
“Dating a working class is just like using android”
These women 😭😂💔pic.twitter.com/tFUPJo1RoJ
— DotBoySwag(AdeDotun)😈🤍🔥 (@dotboyswag10) July 29, 2022


text:
Uyu mugani bawucira ku muntu warwaye akamererwa nabi cyangwa uwazironzwe n’umukeno : abo bombi, ali ukize iyo ndwara y’ubujyahabi ali n’ukiranutse n’ubukene, iyo bazahutse bakabyibuha, uwo babonye baravuga ngo “Yagaruye ubuyanja !” Byavuzwe n’abagombozi bo ku Musamo mu Nduga; ahasaga umwaka w’i 1300.
Icyo gihe, Ruganzu Bwimba yali amaze gutabara bucengeli i Gisaka, u Rwanda rutegekwa na Cyenge cya Nyacyesa w’umukobwa. Atabara umugore we Nyakiyaga cya Ndiga atwite inda nto. Akajya agenda bisha na bisha alindiliye ko umugore yaruhuka. Ibili mahire abyara Bwimba akili mu nzira; abyara umuhungu. Ruganzu amaze kubimenya yambika umuhigo awicamo ingwe. Uruhu arwoherereza Cyenge n’Abiru hw’ingobyi y’umwana; anabatumaho ngo umwana we bazamwite Rugwe, na lyo ily’ubwami azalyitwe n’abiru. Izina alyitwa na Gitandura cya Kingali. Arongera ati ”Kandi umwana wanjye ntimuzamuhe ubwami ni we uzabwiha”. Akomeza urugendo aratabara. Nibwo aguye i Gisaka.
Umugore we ahungurwa n’umugabo wabo Mwendo. Umwana amaze kugimbuka, Mwendo amugilira ishyali byo kurwanira ingoma mu bwenge, amuroga inzoka iramuzingamisha aba urutaza. Niyo nkomoko yo kudahungurwa kw’abagore b’abagabekazi i Rwanda. Rugwe rero akomeza kurwara. Rubanda bakuka umutima bavuga ko u Rwanda rugiye kurara nze (kubura umutegetsi). Na we Mwendo acyilya icyara yibwira ko agiye kuba umwami w’u Rwanda; yarwaniraga ingoma mu bwenge. Bukeye abiru bashaka abavura Rugwe; bababona i Musambira ku murenge witwa Rwimpyisi hafi ya Kambyeyi : nyuma bawuhinduye Kabungo : Bivuga i kibyibushye gihozagaye=impogazi.
N’uko abo bavuzi bishingira kuvura Rugwe, baratangira baramurutsa; bamurutsa inzoka. Abo nibo bagizwe abagombozi : abanyamuhango w’inzoka. Bamaze kumuvura bagororerwa umusozi witwa Musamo aho mu Nduga; bawuturaho kugeza magingo aya bakiwutuye. Ni bamwe muli babandi batwara inzoka mu mpago. Rugwe rero bamaze kumurutsa inzoka baramwondora arakira aba umusore; batuma i bwami, bati «Rugwe yagaruye ubuyanja aguwe naze, muraze mumujyane. Ubwo ava ku Musamo agaruka iwabo i Gasabo mu Bwanacyambwe. Rubanda bagumiliza guhwihwisa bavuga ko yarozwe na Mwendo. Mwendo amaze kubyumva ashya ubwoba aracika; acikira i Bugesera.
Nuko Rugwe akomeza kumererwa neza, ndetse atangira guhiga. Atora abahigi benshi b’urungano rwe : ab’imbwa n’ab’umuheto. Ubwo u Rwanda rwali rugifitwe na Cyenge. Haciyeho iminsi abahigi ba Rugwe bajya guhigana n’abandi i Karama ka Kigali. Umuhigi umwe arasa impongo inkumbi; undi umuli hafi aramutoya (gusonga icyanegekaye). Impaka zirabyuka baza kuburanira Cyenge. Umwe ati «Ni jye wayirashe». Undi nawe akavuga atyo; rubura gica. Rugwe agumya kwumva uko Cyenge n’Abatware bavuga bananiwe guca urubanza. Ahagarara hagati yabo ati «Mbese ibwami hagira ababurana gusa hakabura abaca imanza ?» Ati “Aba bagabo bahayurana ntibahize bonyine, none nibazane uwali uhali abakize”. Kera niko umugabo yitwaga : bamwitaga «uwali uhali». Rugwe amaze kuvuga atyo, abali aho bose baramushima bati «Koko umwana yagaruye ubuyanja ubwenge ni bwose». Abiru babyumvise bibuka isezerano Iya Ruganzu wasize avuze ngo ”Kandi ntimuzampere umwana ubwami kuko ali we uzabwiha”. Ubwo baba babonye ikimenyetso cy’uko abwihaye; bategura imihango yo kumwimika baramwimika; alima yitwa Cyilima. Se yali yaralisigiye abiru be, ati ”Umwami ndaze ingoma ni Cyilima kizilimamo amahata”.
Nuko Abiru bamaze kumwimika, lya jambo ly’abagombozi bo ku Musamo ngo «Umwana yagaruye ubuyanja» batangira ubwo kulikuliliza, baralikurakuza liza guhinduka umugani bacira ku muntu babonye amaze gukira ubuzahare bw’indwara cyangwa bw’umukeno, bati «Naka yagaruye ubuyanja !» — Kugarura ubuyanja =Gukira ubuzahare
Ubuyanja = ubuzanzamuke.
[Aho byavuye : Minisiteri y’Amashuli Makuru n’Ubushakashatsi mu by’Ubuhanga, Ibirali by’insigamigani, Kigali, 1986, pp.199-200].


text:
Isomo rya 1: Yobu 7, 1-4.6-7
Yobu afata ijambo maze aravuga ati «Hano ku isi kubaho k’umuntu ni nko kurwana intambara, kandi ubuzima bwe nta ho butaniye n’ubw’umucancuro. Jyewe rero nsa n’umucakara wifuza amafu, cyangwa umucancuro uharanira agahembo ke. Incuro yanjye yabaye amezi yo kumanjirwa, amajoro y’ububabare ambera igihembo. Iyo ndyamye ndavuga ngo ‘Icyampa ngo mbyuke’; naba mbyutse nti ‘Ntibwira nkiriho’. Nuko nkirirwa mbunza imitima ntyo umugoroba ugakika. Iminsi y’ukubaho kwanjye iriruka amasigamana, irazimira ubutagaruka. Ibuka ko ubugingo bwanjye ari nk’umuyaga, amaso yanjye ntakibonye ihirwe ukundi.»
Zaburi ya 146(147a), 1.3, 4-5,6-7
R/ Nimuze dusingize Nyagasani, We womora ibikomere byacu !
Mbega ukuntu ari byiza kuririmba Imana yacu,
ntibigire uko bisa kuyisingiza uka bikwiye!
Uhoraho ni we ukiza abafite intimba ku mutima,
maze akomora ibikomere byabo.
Amenya kubarura inyenyeri zibaho;
akazivuga zose mu mazina yazo.
Umutegetsi wacu ni igihangange n’umunyamaboko,
ubwenge bwe ntibugira urugero.
Uhoraho ashyigikira ab’intamenyekana,
naho abagome akabacisha bugufi.
Nimuhanikire Uhoraho indinmbo imushimagiza,
mucurangire lmana yacu umurya w’inanga.
Isomo rya 2: 1 Abanyakorinti 9,16-19.22-23
Bavandimwe, kuba naramamaje lnkuru Nziza si byo byatuma nirata, kuko ari umurimo ngombwa nashinzwe; ndiyimbire rero niba ntamamaje Inkuru Nziza! Yabaye rero nabikoraga ku bwende bwanjye, nari nkwiye kubihemberwa ; ariko ubwo mbitegetswe ni umuzigo nahawe. Ubwo se ishimwe ryanjye rishingiye he? Rishingiye mu kwamamaza lnkuru Nziza ku buntu, ntarambirije ku burenganzira mpabwa nayo. N’ubwo nigenga kuri bo se nahisemo kwigira umugaragu wa bose, kugira ngo nigarurire benshi muri bo. Nigize umunyantege nke mu banyantege nke ngo niyegereze abanyantege nke. Nihwanyije na bose muri byose, kugira ngo ngire abo mbarokoramo. lbyo kandi mbikorera Inkuru Nziza kugira ngo nzayigireho uruhare.
Ivanjili ya Mutagatifu Mariko 1,29-39
Muri icyo gihe, Yezu akiva mu isengero ajya kwa Simoni na Andereya, ari kumwe na Yakobo na Yohani. Ubwo nyine nyirabukwe wa Simoni yari aryamye ahinda umuriro. Bahita babwira Yezu iby’uburwayi bwe. Ni ko kumwegera, amufata ukuboko muhagurutsa. Nuko umuriro urazima atangira kubazimanira. Bugorobye izuba rimaze kurenga, bamuzanira abarwayi bose n’abahanzweho na roho mbi; mbese umugi wose ukoranira imbere y’umuryango. Nuko akiza abarwayi benshi bari bababajwe n’indwara z’ amoko menshi, kandi yirukana roho mbi nyinshi, ariko akazibuza kumuvuga kuko zari zizi uwo ari we. Bukeye bwaho Yezu abyuka mu rukerera, arasohoka ajya ahantu hiherereye, nuko arasenga. Simoni na bagenzi be bajya kumushakashaka. Bamubonye baramubwira bati «Rubanda rwose ruragushaka.» We rero arabasubiza ati «Nimucyo tujye ahandi mu nsisiro za hafi, na ho mpamamaze Inkuru Nziza kuko ari cyo cyazanye.» Nuko azenguruka Galileya yose, yamamaza Inkuru Nziza mu masengero yabo kandi yirukana roho mbi.